"DI RUMAH RAKYAT BIASA, NAK SIMPAN MAGGI SAMPAI 72 BUNGKUS PUN TAK
MAMPU"

Makk oiii…banyaknya beg dan kotak-kotak yang dirampas oleh pihak polis dari sebuah kondo mewah yang dikaitkan dengan bekas Perdana Menteri yang baru dikalahkan dalam PRU14, Najib Razak pada awal pagi tadi.
Dilaporkan, rampasan itu melibatkan 72 beg berisi wang tunai dan 284 kotak yang mengandingi beg tangan mewah pelbagai jenama serta barangan kemas.
Untuk mengangkut semua barangan itu, 5 buah lori terpaksa juga digunakan oleh pihak polis.
Ini adalah hasil penemuan di salah satu daripada enam premis yang dikenalpasti, kata Pengarah Jabatan Siasatan Jenayah Komersil Bukit Aman, Amar Singh Ishar Singh.
Beliau juga memberitahu, rampasan itu adalah sebahagian daripada siasatan berhubung skandal 1MDB.
Berapakah jumlah wang tunai daripada 72 beg tersebut?
Jika RM1 juta dalam setiap beg, jumlahnya ialah RM72 juta dan sekiranya isi setiap beg RM2 juta, bermakna 72 beg itu mengandungi RM144 juta.
Bayangkan jika lebih daripada itu jumlah wang yang ada dalam setiap beg tersebut?
Daripada manakah datangnya semua wang tersebut?
Kenapa Najib dan keluarganya perlu menyimpan wang tunai sebanyak itu di kediaman mereka?
Kalau dalam bentuk tunai saja sudah sebanyak itu, berapa pula jumlah wang yang tersimpan dalam bank-bank di dalam dan di luar negara?
Begitu juga dengan 284 kotak beg tangan mewah dan barangan kemas yang ditemui, apakah ini menandakan Imelda Marcos kedua kecundang lagi untuk menjadi tatapan berita di seluruh dunia?
Apakah perasaan rakyat biasa atau makcik-makcik Felda apabila melihat episod rampasan itu sedangkan di rumah mereka, untuk menyimpan bungkusan maggi sebagai bekalan di waktu kecemasan atau keropok untuk kudapan anak serta cucu sehingga 72 bungkus pun ternampak mustahil?
Apakah jenis pemimpin yang kita ada sejak 2009 yang lalu?
Seterusnya, bayangkan jika dalam PRU14 lalu, BN menang lagi dan Najib kekal menjadi Perdana Menteri?
(ShahbudinHusin 1805/2018).

0

0

votes
Article Rating
Kongsikan artikel ini


HABIS, ZAHID HAMIDI NAK JADI APA?

Tanpa berselindung, Nazri Aziz mencadangkan agar Khairy Jamaluddin dilantik sebagai Ketua Pembangkang di Parlimen.

 Kenapa KJ?

 Bukankah Zahid Hamidi sekarang ini adalah Pemangku Presiden UMNO?

 Mengapa Zahid Hamidi tidak dicadangkan  menjadi Ketua Pembangkang, sesuai dengan jawatan barunya sebagai Pemangku Presiden UMNO?

 Adakah Zahid Hamidi tidak layak?

 Jika KJ menjadi Ketua Pembangkang, apa nak jadi kepada Zahid Hamidi?

 Apakah cadangan Nazri ini suatu isyarat agar KJ dijadikan Presiden UMNO, manakala Zahid Hamidi harus mengundurkan diri dalam pemilihan UMNO Jun depan ini?
(ShahbudinHusin 18/05/2018)

0

0

votes
Article Rating
Kongsikan artikel ini


DUA PERTUDUHAN BAKAL MENANTI, SELASA INI AKAN MENJADI SELASA YANG MALANG BUAT NAJIB

Walaupun kita sedia maklum bahawa siasatan pihak polis terhadap Najib Razak adalah berkaitan skandal 1MDB, tetapi penemuan sejumlah wang tunai yang agak banyak, barang kemas dan ratusan beg tangan mewah, tentu saja mengejutkan umat Islam yang baru tiga hari menjalani ibadah puasa.
Kekalahan BN dan hilangnya jawatan Perdana Menteri akhirnya memungkinkan semua ini menjadi tatapan kita semua. Jika tidak, hari ini kita akan terus disajikan dengan keangkuhan, keegoaan, kepura-puraan dan gaya ucapan Najib yang memual serta menjengkelkan, terutama dalam menyindir dan mempersenda Tun Mahathir Mohamad.

 Di sebuah kondo mewah di ibu negara, sejumlah 72 beg yang mengandungi sejumlah wang tunai dan barangan berharga telah diangkut oleh polis malam semalam.

 Itu baru penemuan di sebuah kondo dan menurut apa yang disebut oleh Pengarah Jabatan Siasatan Jenayah Komersial Bukit Aman, Amar Singh Ishar Singh, keseluruhan tempat yang disasarkan untuk pemeriksaan adalah enam kediaman.

 Sebuah peti besi lama yang kononnya sudah hilang kuncinya dan tidak pernah diusik sejak 20 tahun lalu, sudah pun berjaya dibuka melalui kepakaran tukang kunci dan di dalamnya ditemui lagi sejumlah wang serta beberapa dokumen peribadi.

 Difahamkan, di Seri Perdana yang pernah didiami Najib dan Rosmah ketika menjadi Perdana Menteri, terdapat 8 peti besi ditemui serta belum diketahui apa isinya.

 Menurut sebuah akhbar berbahasa Cina, penemuan di kondo di ibukota malam semalam itu saja adalah melibatkan wang tunai lebih RM100 juta serta emas seberat 100 kilogram.

 Bagaimanapun dakwaan itu enggan disahkan lagi oleh pihak polis dengan menyifatkannya sebagai pramatang dan terlalu awal untuk berbuat demikian.

 Jika setelah selesai semua serbuan dan penggeledahan ke atas keenam-enam premis sebagaimana yang disebut polis sebelum ini, berapakah agaknya jumlah wang tunai, barang kemas dan beg tangan mewah yang akan ditemui?
Dalam hal ini, barangkali ada benarnya seperti yang diungkapkan oleh Anwar Ibrahim, nilai rampasan  harta yang dikaitkan dengan Najib mungkin mengatasi aset Marcos, bekas diktator Filipina yang digulingkan pada 1986 dahulu.

 Sementara penyiasatan berkaitan semua yang ditemui itu mahu disahkan kaitannya dengan skandal 1MDB, penemuan wang tunai yang banyak itu tentu saja bakal “menjerut leher”  Najib di bawah kesalahan akta penggubahan wang haram.

 Untuk apa beliau menyimpan sejumlah tunai yang banyak di kediamannya?

 Daripada mana dan untuk apakah wang tersebut dikumpulkan?

 Bolehkah Najib menjelaskan daripada mana beliau memperolehi semua wang tersebut?

 Dengan itu, untuk waktu yang singkat ini, Najib sebenarnya sudah pun boleh didakwa di bawah kesalahan akta penggubahan wang haram.

 Serentak dengan itu, hari Selasa ini juga Najib telah diarahkan untuk hadir ke pejabat SPRM untuk diambil keterangannya berhubung siasatan terhadap SRC International, anak syarikat 1MDB.

 Hari Selasa yang sepatutnya Najib mengambil tindakan saman terhadap WSJ nampaknya akan bertukar menjadi Selasa yang malang buatnya.

 Dalam kes SRC International, Najib mengakui ada menerima wang RM42 juta selepas syarikat itu memperolehi pinjaman RM4 bilion daripada KWAP, tetapi mengatakan beliau tidak mengetahui ia berpunca daripada SRC kerana menyangka semua wang yang diiterimanya melalui akaun peribadi Ambank adalah datangnya daripada derma kerabat Diraja Arab Saudi.

 Tidak mustahil, selepas keterangannya diambil Selasa ini, Najib akan terus ditahan reman selama beberapa hari sebagaimana hal yang sama pernah berlaku kepada Isa Samad dan Shafie Apdal sebelum ini.

 Maka itu, untuk waktu terdekat ini, Najib paling mungkin akan berdepan dua pertuduhan iaitu berkaitan penggubahan wang haram dan penglibatan dalam rasuah.

 Selepas itu, jika penyiasatan berhubung skandal 1MDB menunjukkan kemajuan yang memberangsangkan dan diselaraskan dengan bukti serta tindakan yang telah diambil di Singapura dan Switzerland terutamanya, lebih banyak pertuduhan lagi pasti akan menyusul terhadap Najib.
(ShahbudinHusin 19/05/2018)

0

0

votes
Article Rating
Kongsikan artikel ini


SIAPA YANG USULKAN TIADA PERTANDINGAN PADA 2017 DULU? KJ SUDAH LUPA
ATAU BUAT-BUAT LUPA?

 Kata Ketua Pemuda UMNO yang pernah dianggap sebagai ketua “geng tingkat 4” ketika era pentadbiran bapa mertuanya, Khairy Jamaluddin, budaya menang tanpa bertanding bagi jawatan tertinggi parti itu adalah antara punca kekalahan BN dalam pilihanraya umum 9 Mei lalu.

 Menurut beliau, budaya itu menghantar isyarat buruk kepada orangramai dan memburukkan lagi persepsi rakyat terhadap UMNO dan BN.

 Kita tak boleh ada peraturan seperti itu lagi, tambahnya.
Tapi, apakah KJ sedar apa yang diperkatakannya ini?

 Siapakah yang pada Perhimpunan Agung UMNO 2017 lalu mencadangkan agar jawatan Presiden dan Timbalan Presiden UMNO tidak dipertandingkan?

 Jika KJ sudah lupa atau buat-buat lupa, Perhimpunan Agung Pemuda UMNO yang beliau sendiri adalah ketuanya pada 6 Disember 2017 lalu telah mencadangkan agar kedudukan Najib Razak dan Zahid Hamidi sebagai Presiden dan Timbalan Presiden UMNO tidak dipertandingkan pada pemilihan parti yang dijadualkan tahun 2018 ini.
Usul itu kemudian dibawa ke Perhimpunan Agung UMNO dan diluluskan sebulat suara pada 8 Disember 2018.

 Jadi, tidakkah ini bermakna Pemuda UMNO dan KJ sendiri adalah antara punca dan penyumbang utama kepada kekalahan UMNO dan BN dalam pilihanraya yang lalu?

 Sediakah KJ mengakui hakikat kesalahannya sendiri itu?
Namun, bagaimanakah agaknya nada suara KJ hari ini jika UMNO dan BN tidak kalah serta masih lagi memegang kuasa?

 Beranikah beliau mengusulkan agar jawatan Presiden dan Timbalan Presiden UMNO dibuka untuk sebarang pertandingan?

 KJ mahu cermin?
(ShahbudinHusin 19/05/2018)

0

0

votes
Article Rating
Kongsikan artikel ini


NAJIB OH NAJIB….

Najib Razak dilaporkan marah dengan anggota polis yang didakwanya mengambil coklat di dalam peti sejuk kondo mewah anaknya ketika membuat pemeriksaan di situ.
Aikk….ambil coklat pun marah?
Adakah pemimpin berjiwa rakyat perlu marah hanya kerana coklat?
Bukankah tidak lama sebelum ini Najib sendiri mengaku pernah menghabiskan coklat di dalam sebuah helikopter tentera kerana kelaparan?
Ada sesiapa marah kepada kepadanya?
Najib oh Najib….
Hari Selasa ini Najib akan dipanggil ke pejabat SPRM untuk diambil keterangannya berhubung siasatan mengenai dana SRC International, anak syarikat 1MDB yang pernah diterimanya selepas syarikat tersebut memperolehi pinjaman RM4 bilion daripada Kumpulan Wang Amanah Pencen atau KWAP.
Jika siasatan memerlukan tempoh yang lebih lama, tidak mustahil permohonan reman akan dipohon dan Najib akan dipakaikan dengan pakaian oren dan seterusnya akan ditahan di lokap SPRM untuk beberapa hari.
Pada 1 Oktober 2017 yang lalu, Najib pergi ke SPRM di Putrajaya untuk merasmikan bangunan barunya yang tersergam indah dengan antara lain mengatakan, kompleks ibu pejabat itu adalah lambang kesungguhan kerajaan dalam memerangi rasuah.
Selaku Perdana Menteri ketika itu, Najib  juga menyumbang RM5 juta kepada Yayasan Prihatin SPRM yang berperanan menjaga kebajikan warga kerjanya.
Siapa sangka, dulu Najib ke SPRM untuk merasmikan bangunan barunya, hari Selasa ini beliau pergi lagi ke bangunan yang sama, tetapi untuk diambil keterangannya dan mungkin merasai pengalaman dipakaikan dengan baju berwarna oren pula.
Sekali lagi….Najib oh Najib…
(ShahbudinHusin 20/05/2018).

0

0

votes
Article Rating
Kongsikan artikel ini


NAJIBKAH YANG BERFANTASI? SIFAR GST LEBIH STRATEGIK BERBANDING
MENGHAPUSKAN SISTEMNYA

Najib Razak berkata, janji kerajaan Pakatan Harapan untuk menghapuskan cukai GST adalah tidak realistik dan hanya merupakan suatu fantasi.
Itu adalah fantasi, tak mungkin mereka mampu melaksanakannya, tambah Najib lagi.
Adakah Najib yang sebenarnya masih berfantasi?
Ataukah Najib juga merasakan beliau masih duduk di kerusi Perdana Menteri lagi ketika ini?
Tidakkah beliau sedar kerajaan Pakatan Harapan sudah pun mengumumkan bahawa mulai 1 Jun depan tiada lagi cukai GST dikenakan kepada rakyat atas sebarang pembelian mereka.
Apa  lagi yang fantasinya?
Menjadikan kadar GST sebagai sifar sebenarnya sama saja dengan menghapuskan cukai itu kerana yang penting tiada bayaran tambahan dikenakan kepada pengguna.
Harus diingat bahawa oleh kerana sistem percukaian GST itu sudah diperkenalkan dan jika ia mahu dihapuskan dengan maksud untuk menghapuskan cukai GST, ia mungkin memerlukan masa untuk dilaksanakan serta menyebabkan ada masalah lain yang timbul.
Tetapi, dengan menjadikan kadarnya sebagai sifar, janji menghapuskan GST itu dapat dilaksanakan dengan lebih cepat dan pantas serta tidak perlu menunggu sehingga 100 hari pun.
Dakwaan Najib bahawa menjadikan kadar GST sebagai sifar juga bermakna ia mungkin ditambah pada masa depan barangkali tidak boleh diterima kerana ia adalah komitmen Pakatan Harapan kepada rakyat yang telah diterima dengan baik.
Mengembalikan cukai GST oleh Pakatan Harapan tentu saja akan mengundang petaka kepada kuasa yang dipegang sekarang.
Malah, dengan tidak menghapuskan sistem cukai GST tetapi hanya menjadikan kadarnya sifar, pengundi akan lebih takut untuk memilih BN dalam pilihanraya seterusnya kerana kemungkinan mereka akan mengembalikan kadarnya kepada 6 peratus atau lebih daripada itu jika kembali berkuasa.
Jadinya, keputusan Tun Mahathir menjadikan kadar  GST kepada sifar dan dalam masa yang sama mengekalkan sistemnya bolehlah diangggap tindakan strategik untuk menghalang BN daripada berkuasa kembali.
Adakah Najib masih mahu berfantasi lagi?
(ShahbudinHusin 20/05/2018)

0

0

votes
Article Rating
Kongsikan artikel ini


NASIB SUDAH BERUBAH, TAPI NAJIB NYATA MASIH TIDAK BERUBAH

Semalam, buat pertama kalinya setelah kehilangan kuasadan tidak lagi bergelar Perdana Menteri, Najib Razak pulang ke Pekan, kawasan Parlimen yang diwakilinya sejak 42 tahun lalu.
Beliau pulang atas dua kapasiti – Ahli Parlimen dan juga Ketua UMNO Bahagian Pekan.
Dengan masih menjadi Ahli Parlimen Pekan, ia dengan sendirinya menolak dakwaan Najib bahawa beliau kini adalah seorang penganggur. Jawatan sebagai Ahli Parlimen masih memberinya gaji dan elaun bulanan dan dengan itu, Najib bukanlah penganggur, walaupun sudah kehilangan jawatan Perdana Menteri.
Dalam ucapan ketika merasmikan mesyuarat UMNO cawangan-cawangan dalam bahagian Pekan, apa yang tergambar ialah Najib sebenarnya masih tidak berubah. Najib yang dulu dengan Najib yang sekarang lebih kurang sama sahaja.
Walaupun nasibnya sudah berubah dengan hilang jawatan sebagai Perdana Menteri dan membawa UMNO serta BN buat pertama kali kehilangan kuasa pemerintahan, perangai dan lagaknya nyata tidak berubah.
Beliau masih tidak mahu mengakui beban yang ada pada diri dan isterinya serta skandal 1MDB adalah punca utama kekalahan BN dalam pilihanraya 9 Mei lalu.
Sebaliknya Najib mendakwa punca kekalahan UMNO dan BN ialah kerana fitnah yang ditaburkan oleh Pakatan Harapan, serangan peribadi dan kempen kebencian yang keterlaluan.
Apakah skandal 1MDB suatu fitnah?
Apakah menerima wang RM2,600 juta juga suatu fitnah?
Adakah perbuatan Rosmah bermewah dengan memiliki barangan kemas mahal dan beg tangan berjenama turut merupakan fitnah?
Jika fitnah, serangan peribadi dan kempen kebencian yang dikesalkannya, apakah Najib, para pemimpin UMNO dan segala jentera maya pro beliau tidak pernah melakukan perkara yang sama kepada pemimpin-pemimpin Pakatan Harapan?
Lupakah Najib bahawa hampir dalam setiap ucapannya beliau mengejek dan mempersenda Tun Mahathir yang kononnya sudah terlalu tua, malah dikatakan nyanyuk juga?
Tidak sedarkah Najib bagaimana Nazri Aziz, Salleh Said Keruak, Rahman Dahlan dan Puad Zarkashi misalnya kerap mengata itu dan ini tentang Tun Mahathir, Muhyiddin Yassin, Anwar Ibrahim, Mohamad Sabu, Lim Guan Eng dan lain-lain pemimpin Pakatan Harapan?
Tidakkah semua itu merupakan serangan peribadi dan kempen kebencian juga?
Tetapi, bagaimanakah Tun Mahathir masih mampu membawa kemenangan kepada Pakatan Harapan di sebalik semua serangan seperti itu?
Dalam ucapannya di Pekan itu, Najib masih menafikan beliau adalah pencuri kekayaan negara sebagaimana yang selalu disebut oleh Tun Mahathir dalam kempen-kempennya.
Adakah dengan rampasan 72 beg mengandungi wang tunai dan barang kemas yang menurut sebuah akhbar Cina jumlahnya melebihi RM100 juta serta 284 kotak beg tangan mewah yang nilainya juga tentu berjuta-juta, Najib masih mahu menafikan apa yang selalu didakwa oleh Tun Mahathir itu?
Sebetulnya, sebab utama kekalahan UMNO dan BN ialah berpunca daripada Najib sendiri. Boleh dikatakan 80 peratus beban kekalahan itu ada pada dirinya.
Semua isu yang berlaku dalam negara – 1MDB, Rosmah, Jho Low, Riza Aziz, suka bermewah, pembaziran, kos sara hidup dan 1001 macam masalah yang lain yang timbul adalah berpunca daripada kelemahan dan kegagalan Najib sebagai Perdana Menteri yang dilihat langsung tidak mewarisi kerja baik ayahnya, Allahyarham Tun Razak Hussein.
Malah, Najib selalu menutup kelemahannya dengan budaya “cash is king” sehingga menjadikan pemimpin lain hanya tahu mengampu, memuji dan mencium tangannya saja.
Lebih buruk daripada itu ialah Najib juga terlalu memandang rendah terhadap wibawa dan aura Tun Mahathir. Ia kemudian menjadikan beliau dan pemimpin-pemimpin lain dalam UMNO terlalu terdorong untuk mempersenda dan mengejek bekas Perdana Menteri selam 22 tahun itu, sedangkan hakikatnya penerimaan dan pengharapan rakyat terhadap Tun Mahathir amatlah tinggi.
Dalam banyak tulisan di blog ini, kerapkali dibangkitkan bagaimana sambutan hangat rakyat terhadap semua program Tun Mahathir serta diingatkan bahawa tsunami rakyat pelbagai kaum akan melanda negara kali ini.
Malangnya, Najib lebih dibuai dengan keyakinan palsu yang selalu dilontarkan oleh Salleh Said Keruak, Nazri Aziz, Rahman Dahlan dan lain-lain pemimpin yang kononnya beliau adalah Perdana Menteri terbaik dan BN mampu menang dengan cemerlang mengatasi Pakatan Harapan.
Akhirnya, bukan saja beliau hilang jawatan Perdana Menteri dan BN kehilangan kuasa, bahkan wang tunai dan segala kemewahan yang ada dalam rumahnya juga tidak sempat untuk disorokkan atau dibawa lari.
Logiknya, jika Najib tahu beliau akan kalah, adakah wang tunai, barang kemas, jongkong emas dan himpunan beg tangan mewah masih mahu dibiarkan tersimpan di rumahnya?
(ShahbudinHusin 21/05/2018)

0

0

votes
Article Rating
Kongsikan artikel ini


SELAIN BANYAK SALAH NAJIB, SEMUA AHLI MT UMNO PUN BERSALAH SAMA

 Setelah BN kalah dan kehilangan kuasa, macam-macam “pahat” mula berbunyi  di sana sini kebelakangan ini.

 Bermula dengan Khairy Jamaluddin yang menyatakan rasa kesalnya kerana tidak memberitahu hakikat sebenar tentang sokongan yang makin merosot diterima BN, di samping turut menyalahkan skandal 1MDB, kini seorang lagi ahli MT UMNO, Nur Jazlan Mohamed turut melontarkan nada suara yang  hampir sama bunyinya.

 Jika KJ mengimbas kemerosotan sokongan BN bermula dengan pemecatan Muhyiddin Yassin dan Shafie Apdal, Nur Jazlan selain menyalahkan Najib Razak sebagai punca utama kekalahan BN, beliau juga menyatakan adalah mustahil bekas Perdana Menteri itu tidak sedar bahawa BN berada di ambang kekalahan susulan pelbagai isu berkaitan dirinya yang diperkatakan ramai sejak sekian lama.

 “Jangan beritahu saya dia tak baca media sosial mengenai isu berhubung diri dan keluarganya. Mustahil,” kata Nur Jazlan.
Hmmmm…esok lusa entah siapa-siapa lagi pemimpin UMNO yang selama ini selalu membodek dan mencium tangan Najib akan turut memilih untuk menyalahkan anak Tun Razak itu.

 Memang Najib banyak salah dalam hal ini. Sebagaimana disebut sebelum ini bahawa kira-kira 80 peratus punca kekalahan BN adalah bersabit dengan Najib dan keluarganya, namun pemimpin UMNO terutamanya ahli MT juga harus bertanggungjawab sama.

 Mereka juga turut menyumbang dan ada saham kepada kekalahan BN ini. Jangan cuba-cuba lari daripada tanggungjawab yang ada.

 KJ misalnya, di sebalik menyatakan kesal tidak memberitahu kebenaran kepada Najib mengenai kemerosotan sokongan BN, beliau melalui Pemuda UMNO malah mengusulkan agar Najib dan Zahid Hamidi tidak dilawan oleh sesiapa dalam pemilihan UMNO tahun 2018 ini.

 Tetapi, setelah BN kehilangan kuasa, KJ tanpa rasa malu menyatakan budaya tiada pertandingan bagi jawatan Presiden dan Timbalan Presiden UMNO adalah punca kekalahan dan parti itu ditolak rakyat.

 Apakah jenis pemimpin seperti ini?

 Tidak cukup dengan itu, di sebalik sekarang ini beliau menyalahkan Najib atas segala-galanya, KJ bersama barisan Exco Pemuda pada PAU2017 juga, dengan tujuan mengampu dan membodek, telah memberikan suatu tabik berjemaah kepada bekas Perdana Menteri itu sehingga membuatkan Najib ketawa keseronokan.

 Tidakkah semua sikap itu menyumbang sama kepada kekalahan BN?

 Begitu juga dengan Nur Jazlan, tidak guna beliau menyalahkan Najib sekarang kerana sepatutnya beliau sejak dulu lagi tidak menerima tawaran jawatan timbalan menteri yang diberikan kepadanya.
Bukankah jika Nur Jazlan kekal sebagai Pengerusi PAC dan menolak jawatan timbalan menteri serta mengambil tindakan yang sewajarnya berkaitan 1MDB, malah mengekalkan sikap sebagaimana yang ditunjukkannya ketika itu, beliau dapat memberitahu Najib mengenai kesalahannya, selain menyedarkan lagi tentang arus penolakan rakyat terhadap BN?

 Dalam hal ini, dengan baru sekarang beliau mahu menyalahkan Najib, sebenarnya adalah lebih baik Nur Jazlan “hantuk”  saja kepalanya ke dinding terlebih dahulu.

 Dalam pada itu, sebelum ramai lagi ahli MT yang tampil bersuara mengenai kekalahan BN dalam pilihanraya yang lalu dan seolah-olah ingin menjadi hero, mereka seharusnya sedar kesalahan masing-masing juga.

 Tidak usaha menonjol-nonjolkan diri dengan tujuan untuk merebut jawatan yang lebih tinggi dalam pemilihan UMNO yang bakal menjelma nanti, sebaliknya semua ahli MT yang ada sekarang sepatutnya mengundurkan dan tidak lagi menawarkan untuk memegang apa-apa jawatan dalam parti.

 Khidmat mereka seharusnya berakhir bersama dengan Najib yang telah ditolak rakyat.
(ShahbudinHusin 21/05/2018)

0

0

votes
Article Rating
Kongsikan artikel ini


APA KHABAR ARUL KANDA?

 Rupa-rupanya ini adalah tipu belaka…
 Ini pun tipu juga…
 Yang ini pun sama tipu…
 Yang betul ialah 1MDB telah menerima dana untuk menyelamatkan syarikat itu daripada Kementerian Kewangan hampir RM7 bilion.
 Ini baru pendedahan hari pertama Lim Guan Eng masuk ke pejabatnya sebagai Menteri Kewangan. Barangkali lebih banyak lagi akan terdedah selepas ini.
Bayangkan jika BN terus berkuasa dan Najib Razak kekal sebagai Perdana Menteri, sudah tentu lebih banyak lagi dana rakyat digunakan untuk menyelamatkan 1MDB.
Lalu, apa khabar Arul Kanda?
(ShahbudinHusin 22/05/2018)

0

0

votes
Article Rating
Kongsikan artikel ini


BAYANGKAN, BAYANGKAN, BAYANGKAN….

Seperti yang kita memang sedia maklum sebelum ini, jumlah beg mengandungi wang tunai yang dirampas oleh pihak polis daripada tiga kondo mewah yang dipercayai ada kaitan dengan Najib Razak ialah berjumlah 72 beg.
Menurut sebuah akhbar milik UMNO iaitu Berita Harian, sehingga semalam, 11 beg sudah selesai menjalani proses pengiraan dan ia didapati mengandungi puluhan juta ringgit wang tunai di dalamnya.
Bermakna ada 61 beg lagi belum dikira untuk diketahui apa dan berapa jumlah isinya.
Berapakah puluhan juta dalam 11 beg itu?
Puluhan juta bermakna jumlahnya mungkin RM10 juta, RM30 juta atau  barangkali juga RM90 juta.
Sehingga tidak melebihi RM100 juta, bahasa mudahnya tetap disebut puluhan juta.
Sebuah lagi akhbar milik UMNO, Kosmo yang berada di bawah naungan Utusan pula melaporkan, penemuan jumlah wang tuai dalam 11 beg itu ialah kira-kira RM100 juta.
Makk oiii…banyaknya!!
Pernahkah makcik Felda atau penerima BR1M melihat jumlah wang sebanyak itu?
Najib ialah bekas Presiden UMNO dan bekas Perdana Menteri daripada UMNO, maka laporan daripada akhbar milik UMNO sendiri mengenai pemilikan wang tunai yang dikaitkan dengan beliau tentu saja sukar untuk disangsikan.
Mustahil akhbar milik UMNO sendiri sengaja mahu memberi gambaran buruk kepada Najib, melainkan ia adalah kebenaran yang tidak lagi mampu untuk dinafikan.
Hanya dalam 11 beg saja sudah mengandungi puluhan juta atau mungkin mencecah seratus juta ringgit jumlahnya, bayangkan berapa banyak wang tunai yang ditemui jika setelah selesai pengiraan untuk kesemua 72 beg itu?
RM500 juta? RM800 juta? RM1 biliion?
Atau lebih daripada itu?
Bayangkan, bayangkan, bayangkan……
(ShahbudinHusin 22/05/2018).

0

0

votes
Article Rating
Kongsikan artikel ini


DAP DALAM KONTEKS MEMBINA NEGARA DAN BAGAIMANA TUN M SEDANG CUBA
MENGHILANGKAN KETAKUTAN RAKYAT KEPADA PARTI ITU

DAP selama ini hanyalah berperanan sebagai pembangkang dalam politik negara dan peranan mereka lebih terlihat dalam kecekapan serta keseriusan membangkitkan pelbagai isu demi kepentingan awam tanpa pernah jemu, meski kadangkala ganjarannya adalah lokap atau bermalam penjara.
Meski bertahun-tahun kita menyaksikan DAP memainkan peranan yang berkesan sebagai pembangkang, parti itu juga adalah “punching bag” bagi UMNO dalam usaha menakut-nakutkan orang Melayu agar tidak lari daripada mengundi BN.
Untuk itu, DAP tidak saja sering digambarkan sebagai parti chauvinis Cina yang mengancam ketuanan Melayu, malah kadang-kadang juga dilabel sebagai komunis.
Bagi orang Melayu kampung yang kurang arif bahawa komunisne hanyalah satu bentuk fahaman, tetapi perkataan itu akan langsung dikaitkan dengan gerakan komunis dalam hutan yang sebelum ini pernah memberi ancaman gerila, keganasan serta  pembunuhan dari hutan dan memberi ketakutan kepada orang-orang Melayu.
Dengan itu, selama lebih 60 tahun, setiap kali pilihanraya umum diadakan, UMNO dan BN sentiasa dapat mengekalkan kuasanya dengan antara lain menjadikan DAP sebagai sasaran utama kempennya.
Namun demikian, bermula selepas kemenangan Pakatan Harapan dalam PRU14 pada 9 Mei lalu, semua itu pasti akan beruba selepas ini.
DAP bukan saja sudah menjadi sebahagian daripada kerajaan, malah Perdana Menteri, Tun Mahathir Mohamad telah memberi kedudukan penting kepada wakil parti itu.
Dalam pembentukan kabinet awal Pakatan Harapan, daripada empat jawatan menteri yang diberikan kepada DAP, dua daripadanya adalah posisi penting dan strategik kepada negara iaitu Kementerian Kewangan yang disandang oleh Lim Guan Eng serta  Kementerian Komunikasi dan Multimedia yang dipegang oleh Gobind Singh Deo, anak kepada mendiang Karpal Singh.
Lantaran itu, perlantikan mereka itu terus menjadi bualan pro dan kontra di mana-mana juga.
Dua lagi jawatan menteri yang dipegang oleh DAP iaitu Anthony Loke sebagai Menteri Pengangkutan dan M Kulasegaran sebagai Menteri Tenaga Manusia, tidaklah menjadi isu besar atau diperbualkan sangat kerana selama ini pun wakil daripada MCA, MIC atau lain-lain parti yang biasa memegang jawatan tersebut.
Meskipun di awal kemerdekaan dulu Tun HS Lee dan Tun Tan Siew Sin pernah dilantik sebagai Menteri Kewangan, tetapi bertahun-tahun kemudian semua pemegang jawatan itu adalah pemimpin Melayu daripada UMNO.
Rakyat Malaysia secara umumnya telah terbiasa bahawa mesti Melayu menjadi Menteri Kewangan, lebih-lebih lagi apabila menunggu detik pembentangan belanjawan negara setiap tahun yang menjanjikan pelbagai habuan, insentif atau pemberian.
Tetapi, tahun ini belanjawan negara tentu bakal dibentangkan oleh Lim Guan Eng, seorang pemimpin Cina daripada DAP.
Begitu juga dengan Kementerian Komunikasi dan Multimedia atau dulunya Kementerian Penerangan yang antara lain bertanggungjawab menjaga RTM, Jabatan Penerangan, JASA dan sumber berita Bernama, sejak merdeka lagi pemegang jawatannya adalah pemimpin Melayu daripada UMNO.
Namun, dengan Gobind Deo menjadi Menteri Komunikasi dan Multimedia yang baru di bawah kerajaan Pakatan Harapan, kementerian itu buat pertama kali dikendali oleh bukan Melayu, malah daripada DAP.
Apakah signifikannya Tun Mahathir memberi jawatan itu kepada wakil bukan Melayu daripada DAP?
Jika kita masih berfikir dalam kepompong perkauman yang tebal, kita mungkin sentiasa terdorong untuk tidak setuju dengan perlantikan oleh Tun Mahathir itu. Tetapi, jika kita rasional dan menyedari bahawa sama ada Melayu, Cina, India, Sikh dan lain-lain adalah rakyat Malaysia juga, pertimbangan kita pasti lebih mudah untuk menerima mereka itu.
Dan itulah yang barangkali cuba ditanamkan oleh Tun Mahathir kepada kita sebagai rakyat Malaysia untuk menuju persaingan yang sihat di hari-hari yang mendatang.
Selagi kita melihat cerminan kaum sebagai asas sesuatu perkara, selagi itulah bibit masalah dan rasa tidak setuju akan terus berakar dalam kepala kita.
Dalam hal ini, daripada langkah awal Guan Eng dan Gobind Deo sebagai menteri pada hari pertama selepas mengangkat sumpah, harus diakui bahawa kedua-duanya terlihat begitu meyakinkan dalam fungsi masing-masing.
Guan Eng dengan pendedahan RM7 bilion wang rakyat untuk menyelamatkan 1MDB di sebalik Najib Razak dan Arul Kanda sebelum ini berdegar-degar mengatakan pelan rasionalisasi telah berjaya serta Gobind Deo mahu menyediakan perkhidmatan jalur lebar internet dengan kelajuan dua kali tanda tetapi pada harga yang diturunkan separuh daripadanya, semua ini pasti memberi kegembiraan serta kelegaan kepada kita.
Terlihat bahawa  meskipun Guan Eng dan Gobind Deo bukan Melayu, kecintaan mereka kepada rakyat dan negara ini tidak berkurang sedikit pun berbanding pemimpin Melayu, malah intergiti dan wibawa mereka mungkin lebih terpuji.
Selepas ini, jika kedua-dua menteri itu terus menunjukkan komitmen dan kecemerlangan dalam berkhidmat kepada rakyat dan negara, bukan saja nama mereka akan meniti dari bibir ke bibir rakyat Malaysia, malah DAP juga akan terpahat menjadi komponen penting dalam catatan sejarah sebagai antara pembina kepada negara ini.
Tidak lain ternampak bahawa Tun Mahathir memberi tugas penting itu kepada DAP, selain bertujuan agar kita menipiskan salut-salut perkauman dalam pemikiran kita, ia juga untuk kita membiasakan menerima DAP sebagai antara penyumbang kepada pembangunan negara, seterusnya membuang ketakutan atau stigma buruk terhadap parti itu.
DAP yang didakwa sebagai chauvinis, perkauman, ektremis dan pengancam kepada orang Melayu akan perlahan-lahan diterima baik oleh seluruh rakyat berdasarkan sumbangannya dalam sama-sama membina negara, malah UMNO dan BN bakal kehilangan senjata utama dalam kempennya mulai pilihanraya akan datang.
Ini satu lagi antara sumbangan terbesar Tun Mahathir buat masa depan rakyat Malaysia, meskipun tempoh masa beliau menerajui kerajaan Pakatan Harapan baru saja mencecah dua minggu.
(ShahbudinHusin 23/05/2018).

0

0

votes
Article Rating
Kongsikan artikel ini


"PENDEDAHAN KP SPRM BUKTI NEGARA PERNAH DITADBIR ALA MAFIA"

 1. Pendedahan Ketua Pesuruhjaya Suruhanjaya Pencegahan Rasuah Malaysia (SPRM) Datuk Shukri Abdull pada hari ini bahawa beliau terpaksa meninggalkan Malaysia kerana merasakan nyawanya terancam ketika mengetuai siasatan ke atas skandal kewangan berkaitan SRC International Sdn Bhd, bekas anak syarikat 1MDB, 3 tahun lalu benar-benar menggemparkan negara.

 2. Kenyataan Datuk Shukri itu membuktikan bahawa Malaysia pernah di tadbir ala mafia atau gangster. Semenjak negara ini merdeka sehingga sekarang, belum pernah kita mendengar ada pemimpin melakukan tindakan luar batasan kuasa terhadap kakitangan awam sebagaimana yang berlaku dalam tempoh beberapa tahun kebelakangan ini.

 Tindakan seperti ini begitu melampau dan tidak mungkin dapat dimaafkan begitu sahaja. Semestinya rakyat yang mengikuti perkembangan beliau merasa sedih dan dukacita bagaimana beliau dilayan sedemikian sedangkan beliau dan SPRM berusaha keras mahu menegakkan kebenaran dan menyelamatkan negara.

 3. Saya ucapkan terima kasih kepada Datuk Shukri Abdull kerana berani mendedahkan pengalaman beliau semasa menyiasat kes skandal 1MDB dan SRC. Jika tanpa pendedahan beliau, rakyat Malaysia tidak akan tahu bahawa ada segelintir elit politik era pemerintahan Barisan Nasional (BN) yang mencengkam negara menggunakan kekuasaan dan kekerasan terhadap penjawat awam dan menjadikan negara ini seolah-olah milik peribadi mereka.

 4. Jika pemimpin kanan SPRM sendiri mengakui diugut, diancam, ditukar dan dipecat ketika menjalankan tugas, bagaimana pula dengan kakitangan bawahan yang lain. Mungkin ramai lagi yang mengalami pengalaman yang sama atau mungkin lebih teruk tetapi enggan mendedahkannya kerana bimbang ancaman keselamatan terhadap diri dan keluarga mereka.

 5. Dalam hal ini, saya bersetuju agar siasatan menyeluruh dibuat bagi membuktikan kebenaran dakwaan Datuk Shukri tersebut.

 Jika ternyata ia benar dilakukan, pelakunya wajar dijatuhkan hukuman berat atas jenayah yang dilakukan itu. Ia juga sebagai pengajaran bahawa penyelewengan dan salah guna kuasa adalah jenayah berat yang tidak boleh dimaafkan dan sesiapa sahaja yang melakukannya wajar dijatuhkan hukuman setimpal.

 6. Apa yang berlaku terhadap beliau menjadi sejarah hitam buat negara dan era pemerintahan baru Pakatan Harapan (PH) perkara sedemikian tidak akan berulang. Apa yang diharapkan kakitangan kerajaan agar terus dengan sikap profesional, menjalankan tugas atas profesionalisme dan tidak takut kepada sebarang ugutan oleh pemimpin politik yang berkuasa.

 Pentadbir kerajaan perlu bertindak mengikut lunas undang-undang dan bukan mengikut arahan secara semberono oleh pihak atasan. Jangan lindungi pemimpin yang korup tetapi bekerja untuk kepentingan negara tercinta.

 Saya yakin, jika pemimpin dan kakitangan awam saling bekerjasama melindungi negara dan rakyat saya percaya Malaysia akan kembali utuh dan mengulangi kegemilangan pemerintahan negara suatu ketika dahulu.
DATO’ HJ MAHFUZ OMAR
 Naib Presiden Amanah
 Ahli Parlimen Pokok Sena
 23 mei 2018/7 Ramadzan 1439H.

0

0

votes
Article Rating
Kongsikan artikel ini


TEMBELANG 1MDB SEMAKIN TERDEDAH…..

Berikutan pendedahan Menteri Kewangan, Lim Guan Eng semalam bahawa kerajaan telah menyelamatkan pembayaran hutang 1MDB dengan jumlah hampir RM7 bilion sejak April 2017, CEO syarikat itu, Arul Kanda Kandasamy telah dipanggil  untuk menjelaskan beberapa perkara kepada Kementerian Kewangan.
Arul Kanda yang ketika musim kempen PRU14 lalu pusing seluruh negara menceritakan kekukuhan 1MDB, tetapi di hadapan Guan Eng beliau menyatakan tidak tahu menahu tentang kedudukan kewangan syarikat tersebut.
Arul Kanda juga menyatakan tidak pasti berkaitan dana pelaburan berjumlah RM9.8 bilion milik 1MDB yang disimpan dalam Brazen Sky Ltd atau sama ada ia benar-benar wujud atau tidak.
Sehubungan itu, Guan Eng melabelkan Arul Kanda sebagai tidak jujur dan tidak boleh dipercayai.
Beliau juga kemudian mengarahkan penasihat undang-undang Kementerian Kewangan agar menyemak semula kedudukan Arul Kanda dalam 1MDB, selain mengambil alih pejabat syarikat itu.
Yang lebih mengejutkan, Guan Eng turut mendedahkan bahawa hanya Arul Kanda satu-satunya pekerja 1MDB sejak awal tahun ini.
Dalam pada itu, seorang ahli lembaga pengarah 1MDB, Kamal Mohd Ali  dalam pengakuannya kepada Guan Eng mengatakan pelaburan unit dana bernilai RM9.8 bilion yang disimpan oleh anak syarikatnya, Brazen Sky Ltd adalah suatu bentuk penipuan.
“Kamal menggelarkan pelaburan itu suatu penipuan kerana pengurusan 1MDB berulang kali gagal membekalkan kepada lembaga pengarah dengan sebarang bukti mengenai kewujudan pelaburan itu sejak lebih dua tahun lalu,” tambah Guan Eng lagi.
Hakikat itu lebih terserlah apabila Arul Kanda sendiri yang sebelum berulang kali mengatakan pelaburan itu wujud, kini sudah berubah nada dengan berkata tidak pasti mengenainya.
Berkait perkembangan yang sama, Guan Eng juga memaklumkan mengenai pengesahan bertulis oleh bekas Ketua Pegawai Kewangan 1MDB, Azmi Tahir kepada Kementerian Kewangan pada Mac lalu bahawa syarikat itu tidak mampu membayar hutang faedahnya yang mesti dilunaskan sebelum akhir April dan Mei 2018.
Sehubungan itu, bagi hutang faedah 1MDB berjumlah RM143 juta yang mesti dibayar pada minggu depan, Guan Eng mengambil keputusan enggan menandatangani dokumen kebenaran agar Kementerian Kewangan melangsaikannya.
“Saya terkejut bila mendapati dokumen pertama yang harus saya tandatangani ialah untuk membayar hutang 1MDB.
“Saya enggan tandatanganinya kecuali saya lihat kesemua dokumen yang relevan terlebih dahulu,” kata Guan Eng lagi.
Bagi maksud tersebut, Guan Eng  mengarahkan Arul Kanda  menjawab secara bertulis kepada Kementerian Kewangan terlebih dahulu sama ada 1MDB mampu membayar hutang RM143 juta itu atau sebaliknya.
Agak-agak apakah jawapan bertulis Arul Kanda nanti?
Bayangkan, baru dua hari Guan Eng memasuki pejabatnya sebagai Menteri Kewangan, beliau sudah mendedahkan banyak “kong kali kong” atau tembelang 1MDB yang selama ini tertutup rapi.
Segala-galanya tidak lain ialah kerana Najib Razak yang ada kepentingan dalam penubuhan 1MDB adalah Perdana Menteri dan Menteri Kewangan dalam waktu yang sama.
Selepas ini, pasti lebih banyak pembongkaran yang lebih mengejutkan lagi akan menjadi tatapan kita semua.
Sejujurnya, kita harus bersyukur kepada Tuhan atas keberanian rakyat Malaysia melakukan perubahan dengan menumbangkan UMNO dan BN dalam pilihanraya 9 Mei lalu.
Jika BN masih kekal berkuasa, semua tembelang itu akan terus tertutup rapi dan kita sebagai rakyat serta pembayar cukai akan ditipu sepanjang hayat dengan pelakon utamanya ialah Najib sendiri.
(ShahbudinHusin 24/05/2018).

0

0

votes
Article Rating
Kongsikan artikel ini


POLIS, JANGAN LAYAN PERMINTAAN ZAHID HAMIDI INI!!!

Sebagaimana yang dilaporkan media, Pemangku Presiden UMNO, Zahid Hamidi meminta pihak polis memulangkan wang yang dirampas oleh pihak polis dari kondo mewah yang didiami oleh anak Najib Razak yang dikhabarkan berjumlah RM130 juta.
Alasan Zahid berbuat demikian ialah kerana mendakwa wang tersebut merupakan lebihan daripada sumbangan dana kempen pilihanraya umum yang lalu.
Kata beliau lagi, UMNO amat memerlukan wang tersebut bagi keperluan membina semula parti yang baru kalah dan hilang kuasa baru-baru ini.
Hello Zahid Hamidi, benarkah wang tersebut merupakan lebihan  dana kempen pilihanraya?
Jika ia merupakan dana pilihanraya, mengapakah wang itu tidak ditemui di kediaman peribadi Najib di Jalan Duta atau di Seri Perdana?
Mengapakah ia ditemui di kondo mewah anaknya?
Kalau ia dana pilihanraya juga, mengapa Najib tidak menyerahkan lebihan wang itu kepada Bendahari UMNO atau menyimpannya di ibu pejabat UMNO?
Persoalan juga, jika ia dana pilihanraya, mengapakah wang tersebut antaranya dalam bentuk 26 matawang asing?
Mengapakah wang itu ditemui bersama barangan kemas dan intan bernilai yang dianggarkan bernilai RM200 juta serta bersama 284 kotak berisi beg tangan mewah yang juga nilainya berjuta-juta di dua kondo milik anaknya?
Adakah ia sengaja disorokkan di situ atau mahu dibawa lari ke mana-mana benua lain, tetapi hajat itu tidak kesampaian berikutan Tun Mahathir Mohamad lebih cekap dengan dulu menyekat Najib dan Rosmah daripada meninggalkan negara?
Tak mahukah Zahid Hamidi menuntut sekali intan berlian dan beg tangan mewah yang turut dirampas polis itu?
Sebenarnya adalah memalukan apabila Zahid Hamidi mahu menuntut wang tersebut serta mendakwa ia merupakan lebihan dana pilihanraya, sedangkan Najib diketahui umum terpalit dengan skandal mega 1MDB yang menjadi buah mulut di seluruh dunia serta sedang disiasat berkaitan penggubahan wang haram.
Lagi pun, Najib sendiri hanya setelah beberapa hari wang tersebut dirampas oleh polis, barulah beliau mendakwa ia merupakan derma atau dana pilihanraya yang tidak digunakan.
Kenapa tidak awal-awal lagi mengatakan ia derma pilihanraya?
Bagaimana agaknya jika Najib dan Rosmah sempat meninggalkan negara dengan jet peribadi kenalannya yang dipercayai dari Indonesia beberapa hari setelah kehilangan kuasa tempoh hari, adakah mungkin masih ditemui wang berjuta-juta tersebut?
Dalam hal ini, adalah lebih terpuji jika Zahid Hamidi berdiam diri saja dan menyerahkan sepenuhnya kepada penyiasatan pihak polis untuk menentukan kedudukan sebenar wang tersebut.
Dengan meminta pihak polis memulangkan wang tersebut atas alasan ia merupakan derma pilihanraya, walhal siasatan polis belum berakhir lagi, Zahid Hamidi yang baru dilantik menerajui UMNO, dilihat tidak bebas serta masih terkongkong untuk membela serta mempertahankan Najib, bekas bossnya itu.
Cakap-cakap kedai kopi sudah mula kedengaran, jangan-jangan apabila wang itu dikembalikan nanti, ia akan diserahkan semula kepada Najib.
Oleh itu, lebih baik pihak polis jangan layan sama sekali permintaan Zahid Hamidi ini.
Lagi pun, mustahil Zahid Hamidi tidak mempunyai dana sendiri atau tidak mampu untuk menguruskan UMNO!!
(ShahbudinHusin 25/05/2018).

0

0

votes
Article Rating
Kongsikan artikel ini


PECAT SAJA SHAHIDAN, SELESAI MASALAH!!

Politik Perlis bergolak lagi. Apa yang berlaku hari ini boleh dikata merupakan ulangan kepada pergolakan tahun 2008 dahulu.
Pada tahun 2008 dahulu, isu perlantikan Menteri Besar Perlis juga menimbulkan masalah, tetapi ia akhirnya selesai apabila Mohd Isa Sabu dipilih dan Shahidan Kassim diketepikan.
Kali ini, watak Shahidan sekali lagi yang menjadi masalah dan puncanya. Sejak awal lagi, beliau sudah menamakan adiknya, Ismail Kassim sebagai bakal Menteri Besar Perlis, walaupun UMNO belum berkata apa-apa.
Ketika itu, UMNO Pusat tidak berkata apa-apa kerana semua pihak bagaikan terkejut berikutan kekalahan BN kepada Pakatan Harapan yang diterajui oleh Tun Mahathir Mohamad.
Namun, khabarnya pemilihan Ismail itu tidak dipersetujui oleh pihak istana dan setelah dua minggu berlarutan, dua peneraju baru UMNO, Zahid Hamidi dan Hishammuddin Hussein dua hari lalu mengadap pihak istana untuk menyelesaikan perkara tersebut.
Difahamkan, dalam perbincangan tersebut, nama yang dipersetujui untuk dijadikan Menteri Besar Perlis ialah Azlan Man yang akan meneruskan khidmatnya bagi penggal kedua.
Seharusnya, setelah Zahid Hamidi dan Hishammuddin mengadakan perbincangan dengan istana, perkara itu sudah selesai dan diterima oleh semua pihak, terutamanya Shahidan.
Bagaimanapun, dalam majlis angkat sumpah hari ini, di sebalik Azlan Man menerima watikah perlantikannya, sembilan Adun BN memboikot majlis itu di mana kesemua mereka akhirnya didapati ada bersama dengan Shahidan mengadakan sidang akhbar di Kuala Lumpur.
Jelas di sini Shahidan sebagai Pengerusi Badan Perhubungan UMNO Perlis yang permintaan beliau agar adiknya dijadikan Menteri Besar adalah dalang kepada pemboikotan itu.
Shahidan dan sembilan Adun berkenaan bukan saja tidak menghomati calon Menteri Besar yang dipersetujui dalam perbincangan antara Zahid Hamidi dan Hishammuddin dengan istana, tetapi memboikot majlis angkat sumpah itu juga merupakan perbuatan biadap serta suatu bentuk penderhakaan kepada Raja Perlis.
Lebih-lebih lagi apabila Shahidan juga mempersoalkan maksud murka yang ditujukan oleh Raja Perlis kepada sembilan Adun berkenaan. Dalam hal ini, mustahil Shahidan tidak memahami maksudnya, melainkan beliau sengaja mahu menunjukkan penderhakaannya.
Dengan UMNO hanya tinggal menguasai dua negeri – Pahang dan Perlis – kemelut yang ditimbulkan oleh Shahidan ini hanya menambah-burukkan lagi imej parti itu di mata masyarakat.
Memang dengan pemboikotan itu, Azlan tidak dapat membentuk barisan exconya kerana BN hanya menang 10 daripada 15 kerusi DUN di negeri itu.
Tetapi,  UMNO Pusat yang baru dipimpin oleh Zahid Hamidi dan dibantu oleh Hishammuddin perlu berani bertindak tegas dalam menangani hal ini.
Shahidan wajar diambil tindakan pantas sama ada digantung keahlian atau dipecat terus daripada UMNO berikutan tindakannya itu, manakala lapan Adun yang memboikot itu, kecuali adik Shahidan iaitu Ismail Kasim yang mungkin akan terus menyebelahi abangnya, mesti diarahkan kembali menyokong Azlan.
Inilah adalah soal disiplin dalam berparti yang mana sesiapa yang melanggarnya, harus berdepan tindakan tegas. Jika tiada tindakan tegas, di masa depan, entah apa-apa karenah lagi yang bakal ditimbulkannya.
Tindakan Shahidan mengumumkan Azlan Man sebagai Menteri Besar bebas dan mencadangkan pemecatannya secara serta-merta adalah melambangkan keangkuhan kerana kuasa memecat seseorang ahli UMNO terletak di tangan MT UMNO, bukan Pengerusi Badan Perhubungan Negeri.
Dalam waktu terdekat, kalau tiada tindakan diambil, Azlan Man juga mungkin berdepan dengan undi tidak percaya di DUN Perlis yang digerakkan oleh Shahidan dan jika itu berlaku ia pasti memburukkan lagi keadaan politik negeri itu.
Dengan tindakan segera diambil terhadap Shahidan, manakala lain-lain Adun diminta kembali menyokong Azlan, pentadbiran negeri Perlis boleh dikembalikan seperti sediakala.
Masalah akan selesai jika kedudukan Shahidan “diselesaikan” terlebih dahulu, kecuali Zahid Hamidi dan Hishammuddin takut untuk bertindak tegas dan menjadi berani.
Dalam waktu yang sama, tindakan Shahidan meminta bantuan Tun Mahathir untuk menyelesaikan kemelut politik di Perlis juga ternampak kelakar kerana ini adalah masalah dalaman UMNO dan tiada kaitan sama sekali dengan Pakatan Harapan.
Pakatan Harapan juga, sama ada setelah Shahidan diambil tindakan nanti atau tidak oleh UMNO, tidak harus menerimanya untuk bekerjasama atau menyertai mana-mana parti dalam gabungan itu.
Shahidan adalah liabiliti, bukan aset kepada Pakatan Harapan.
(ShahbudinHusin 24/05/2018)

0

0

votes
Article Rating
Kongsikan artikel ini


POLIS MESTI SIASAT SEGERA DUA ANAK NAJIB DAN JANGAN LUPA CARI JUGA DI
MANA RIZA AZIZ BERADA

Pihak polis akhirnya mengesahkan jumlah wang tunai yang dirampas daripada kondo mewah yang dipercayai ada kaitan dengan Najib Razak ialah berjumlah RM114 juta.
Wang tersebut terkandung dalam 35 daripada 72 beg yang telah dirampas oleh pihak polis sebelum ini.
Wang berjumlah RM114 juta tersebut, selain dalam ringgit Malaysia, turut juga ditemui dalam 26 matawang asing yang lain.
37 beg lain yang dirampas pula adalah mengandungi barangan kemas dan intan berlian yang belum ditentukan lagi jumlahnya.
Difahamkan, pihak polis akan mula membuat penilaian harga mengenai barangan kemas dan intan berlian itu pada Isnin depan.
Dalam masa yang sama, pihak polis juga mengesahkan dua daripada tiga kondo mewah yang didalamnya ditemui 72 beg mengandungi wang tunai dan barangan kemas serta 284 kotak berisi beg tangan mewah itu adalah dimiliki oleh anak-anak Najib iaitu Nooryana dan Norashman.
Sebuah lagi kondo yang digeledah adalah milik seseorang bergelar Tan Sri yang tidak didedahkan identitinya.
Dengan pengesahan pihak polis bahawa dua kondo itu adalah milik anak-anak Najib, kemungkinan paling besar ialah wang tunai yang ditemui bukanlah dana atau derma pilihanraya sebagaimana yang didakwa sebelum ini.
Najib sendiri ada membuat laporan polis mendakwa wang tersebut adalah derma pilihanraya dan ia dalam proses mahu diserahkan kepada kepimpinan baru UMNO setelah beliau meletakkan jawatan.
Semalam pula, Zahid Hamidi yang kini memangku jawatan Presiden UMNO meminta pihak polis memulangkan wang tersebut dengan alasan ia diperlukan untuk kegunaan memulihkan semula parti.
Soalnya, bagaimanakah wang derma yang mahu diserahkan kepada parti, tetapi disimpan di kondo anak-anaknya?
Dalam hal ini, pihak polis harus segera menyiasat kedua-dua anak Najib itu untuk mengetahui kebenaran mengenainya.
Anak perempuan Najib yang merupakan pemilik kondo mewah di Pavilion Residences,  Nooryana dipercayai sudah berlepas ke Indonesia pada 11 Mei lalu bersama suami dan anak lelakinya.
Di mana beliau berada ketika ini – masih di Indonesia atau sudah berlepas ke Kazashtan – tidak dapat dipastikan lagi.
Seorang lagi anak Najib yang juga pemilik kondo mewah di Pavilion Residences, Norashman tidak diketahui di mana beradanya ketika ini.
Tetapi, dengan pihak polis segera menyiasat dan mengambil keterangan daripada kedua-dua anak Najib, kedudukan sebenar wang itu sama ada ia derma pilihanraya atau duit haram, pasti akan dapat diketahui.
Juga akan diketahui sama ada Najib membuat laporan polis palsu atau sebaliknya.
Oppsss…seorang lagi anak Najib, tetapi anak tirinya yang bernama Riza Aziz dan merupakan kawan baik Jho Low dan disebut di merata-merata namanya dalam skandal 1MDB, harus juga pihak polis segera mencari dan menyiasatnya.
Jangan sesekali dilepaskan pendurjana ini!!!
(ShahbudinHusin 25/05/2018).

0

0

votes
Article Rating
Kongsikan artikel ini


BAGAIMANA NAK BERI KERJASAMA JIKA SUDAH LARI KE LUAR NEGARA?

 Mula-mula diberitakan Musa Aman sudah melarikan diri ke London. Beliau dipercayai pergi melalui Brunei beberapa hari lalu sebelum pihak Imigresen sempat menyekat namanya.

 Peguamnya pula dilaporkan enggan memberi kerjasama kepada pihak SPRM yang ingin menggeledah kediaman bekas Ketua Menteri Sabah itu.
Terbaru Musa Aman dilaporkan sedia memberi kerjasama kepada SPRM yang ingin memasuki rumahnya bagi tujuan penggeledahan itu.

 Soalnya, di mana Musa Aman sekarang ini?

 Bagaimana beliau mahu bekerjasama  dengan SPRM jika masih berada di luar negara?
Pulanglah bah….

 Jangan cakap saja sedia bekerjasama tapi masih takut untuk pulang ke negara sendiri.

 Jika yakin tidak salah, buat apa lari ke luar negara?
(ShahbudinHusin 26/05/2018)

0

0

votes
Article Rating
Kongsikan artikel ini


SELEPAS KEDIAMAN NAJIB DAN RUMAH AZEEZ DIGELEDAH, GILIRAN SIAPA SELEPAS
INI?

Selepas kediaman Najib Razak dan dua kondo mewah anaknya digeledah polis dan kemudian rumah bekas Pengerusi Tabung Haji, Abdul Azeez Rahim pula diserbu SPRM, sudah pasti ramai bekas menteri dan bekas pengerusi GLC yang lain mula tidak lena tidur sekarang ini.
Lebih-lebih lagi bagi yang diketahui umum mengamalkan gaya kehidupan mewah, pernah disiasat atau sudah ada fail yang dibuka, barangkali melihat kereta polis dari kejauhan pun sudah berpeluh dingin dibuatnya.
Dengan antara lain manifesto Pakatan Harapan dalam tempoh 100 hari ialah untuk menyiasat skandal yang berlaku dalam 1MDB, Felda, Mara, Tabung Haji dan lain-lain serta merombak struktur kepimpinan di semua agensi tersebut, apa yang dilakukan oleh kerajaan baru ini tidaklah boleh dianggap sebagai membalas dendam.
Ia sebaliknya adalah komitmen dan kerana komitmen itulah juga rakyat memberi undi serta kemenangan kepada Pakatan Harapan.
Maknanya, kerajaan baru pimpinan Tun Mahathir Mohamad tiada pilihan lain selain menunaikan komitmen itu dengan penuh tanggungjawab serta mencari hingga ke akar umbi semua orang yang dipercayai ada terkait dengan apa jua skandal wang rakyat.
Rakyat sebenarnya sudah letih melihat bagaimana wang rakyat di era BN dahulu dirombak dan dicuri dengan pelbagai cara. Ada yang dilakukan dengan meluluskan projek yang dinaikkan harganya, membeli, syarikat, hotel atau hartanah di luar negara, juga dengan harga berlipat kali ganda, melalui pelaburan dalam saham amanah yang komisennya masuk ke dalam beg tangan isteri, tajaan bola dan macam-macam cara lagi.
Apa pun bentuk dan caranya, semua itu adalah kedurjanaan yang tidak harus dimaafkan.
Dahulu, ketika era BN, semua itu mungkin boleh ditutup atau dilindungi dengan mereka yang terbabit bertindak lebih kerap mengampu atau mencium tangan pemimpin dan isterinya, tetapi kerajaan baru ini mesti berbeza dengan sebelumnya.
Tindakan, penyiasatan dan hukuman harus dimulakan dengan segera. Tidak kira bekas menteri atau pengerusi GLC, bergelar Datuk Seri atau Tan Sri, keadilan mesti ditegakkan dengan tidak mensia-siakan undi serta sokongan yang rakyat telah berikan kepada Pakatan Harapan.
Jika di kondo mewah anak Najib ada beratus juta ringgit ditemui, begitu juga beratus ribu dijumpai di rumah Abdul Azeez, jangan terkejut jika di rumah beberapa bekas menteri dan pengerusi GLC lain juga akan ditemui wang tunai, barangan kemas atau himpunan beg tangan mewah yang banyak jumlahnya.
Jika tidak pun, sudah tentu semua mereka itu memiliki rumah yang besar dan himpunan kereta mewah yang ikut logiknya tidak sepadan pun dengan gaji atau pendapatan bulanan mereka.
Maknanya, daripada manakah segala sumber kekayaan itu diperolehi?
Apabila UMNO dan BN kalah dalam pilihanraya 9 Mei lalu, ini bermakna soal menang atau kalah bukan lagi mustahil bagi mana-mana parti. UMNO bukan lagi keramat dan jasa-jasa BN tidak lagi melekat di hati rakyat jika keburukan pemimpinnya sudah terlalu ketara dan membuatkah rakyat “berbulu mata” melihatnya.
Dalam pilihanraya akan datang mungkin Pakatan Harapan akan kalah lagi atau boleh jadi BN mampu berkuasa semula. Pilihan siapa yang akan menjadi kerajaan benar-benar di tangan rakyat berdasarkan prestasi dan perangai para pemimpinnya.
Rakyat kini adalah raja di Malaysia.
Oleh itu, tindakan yang diambil kepada bekas-bekas menteri atau pengerusi GLC ini berdasarkan jika mereka ada melakukan kesalahan, ia juga adalah peringatan kepada menteri-menteri yang sedang berkhidmat sekarang dan buat pemimpin GLC yang bakal dilantik nanti.
Kiranya mereka cuai, terpana dengan kuasa atau wang haram, suka kepada kemewahan, jika kerajaan berubah lima tahun akan datang, maka giliran merekalah pula menerima nasib buruk itu.
Pokoknya, siapa pun yang berbuat salah akan lebih mudah untuk diadili dan dijatuhkan hukuman melalui kerajaan yang boleh bertukar ganti sekarang ini.
Akhirnya, sekali lagi, rakyatlah yang tetap menjadi raja di mana mereka boleh menaik atau menjatuhkan sesiapa yang dikehendaki.
(ShahbudinHusin 26/05/2018)

0

0

votes
Article Rating
Kongsikan artikel ini


JIKA DUA TAHUN TAK MENCUKUPI, BAGI PELUANG TUN MAHATHIR JADI PERDANA
MENTERI SELAGI MAMPU

 Semua kita sedia maklum  dan memang mengikut perancangan, Tun Mahathir Mohamad dijangka hanya mahu menjadi Perdana Menteri untuk tempoh dua tahun saja.

 Dalam tempoh dua tahun itu, Tun Mahathir merasakan beliau mempunyai masa yang mencukupi untuk menjalankan kerja-kerja menyelamatkan negara dan memulihkan ekonomi daripada pelbagai kerosakan yang diakibatkan oleh Najib Razak.

 Selepas tempoh dua tahun itu, Tun Mahathir akan menyerahkan jawatan Perdana Menteri kepada pengganti yang dipersetujui oleh Pakatan Harapan iaitu Anwar Ibrahim.

 Berikutan tempoh dua tahun itu dilihat agak suntuk, itulah sebabnya sejak mengangkat sumpah jawatan pada 10 Mei lalu kita melihat bagaimana Tun Mahathir amat bekerja keras hampir setiap hari di pejabatnya.

 Beliau bukan saja menghabiskan banyak masa menghadiri pelbagai mesyuarat, bertemu pihak yang relevan dengan matlamat menyelamatkan negara, meneliti pelbagai fail serta dokumen, malah tidak terkecuali tentunya perlu juga memerah otak mencari idea-idea baru.

 Itulah sebabnya kita melihat hari Sabtu dan Ahad pun beliau tetap datang bekerja seperti biasa.

 Dalam usia mencecah 93 tahun, kesibukan dan komitmen Tun Mahathir sekarang ini barangkali melebihi apa yang dilakukannya ketika kali pertama menjadi Perdana Menteri selama 22 tahun sebelum ini.

 Semuanya dilakukan kerana beliau mahu menyelesaikan, kalau boleh semua perkara dalam tempoh dua tahun ini sebelum baton kuasa diserahkan kepada Anwar.

 Tetapi, cukupkah tempoh dua tahun ini untuk Tun Mahathir dan bagaimana jika dalam tempoh itu, kerja-kerjanya masih banyak yang  tidak selesai?
Dalam hal ini, semua pihak dalam Pakatan Harapan seharusnya sedia berlapang dada untuk tidak terlalu mendesak agar Tun Mahathir sentiasa terikat dengan tempoh masa dua tahun itu.

 Beliau mesti diberi kebebasan untuk melaksanakan tugas dan tanggungjawabnya sebagai Perdana Menteri dalam tempoh masa yang dapat memberi keselesaan kepadanya.

 Jika tempoh dua tahun itu banyak perkara dapat diselesaikan dan Tun Mahathir sendiri berpuas hati dengan apa yang dilakukannya untuk negara, ia mungkin sesuai untuknya berundur dan menyerahkan kepada Anwar untuk mengggantinya.

 Namun, kiranya dalam tempoh dua tahun nanti, masih ada perkara-perkara yang belum selesai, Pakatan Harapan harus melanjutkan tempohnya sehingga ke tiga tahun atau sampai ke pilihanraya umum yang seterusnya.

 Salah seorang Ahli MPT Bersatu, Aziz Yassin bersetuju bahawa Tun Mahathir tidak harus diikat dengan tempoh masa tertentu dalam melaksanakan kerja atau tanggungjawabnya kepada negara ini.

 Kata beliau, dalam tempoh tidak sampai 20 hari menjadi Perdana Menteri, walaupun sudah berusia 93 tahun, tetapi Tun Mahathir telah menunjukkan kecemerlangan dan komitmen serta melakukan tindakan yang tidak mungkin mampu dilakukan oleh mana-mana pemimpin lain, termasuk Anwar, Muhyiddin atau sebagainya.

 “Sekiranya beliau masih sihat, mampu dan ada keinginan untuk terus berkhidmat kepada negara dalam tempoh yang lebih lama daripada dua tahun, ruang itu harus diberikan kepadanya.

 “Lagi pula, jika lebih lama Tun Mahathir menjadi Perdana Menteri, ia membawa lebih kebaikan untuk rakyat dan negara, apa salahnya!” kata Aziz yang juga merupakan abang kepada Muhyiddin.

 Dalam hal ini, yang tidak kurang pentingnya ialah Anwar dan para penyokongnya juga harus lebih banyak bersabar dan tidak terlalu mendesak agar Tun Mahathir perlu memenuhi tempoh masa dua tahun itu.

 Anwar dan para penyokong beliau, sebaliknya mesti memberi sokongan yang sepenuh-penuhnya kepada Tun Mahathir dalam usaha memulihkan negara ini dan penuh yakin bahawa kerusi Perdana Menteri selepas ini memang disediakan untuknya.

 Cumanya, oleh kerana isteri beliau, Dr. Wan Azizah Wan Ismail ketika ini sudah pun menjadi Timbalan Perdana Menteri, kemasukan Anwar ke dalam kabinet dengan sendirinya akan menyebabkan isterinya perlu berundur.

 Sebaik-baiknya ialah Anwar harus mengambil alih tempat Dr. Wan Azizah di Pandan dan kemudian dijadikan Timbalan Perdana Menteri, sebelum langkah seterusnya ialah mengambil alih jawatan Perdana Menteri daripada Tun Mahathir.

 Masalahnya, selain Dr. Wan Azizah baru sangat menjadi Timbalan Perdana Menteri, tindakan beliau mengosongkan kerusi Pandan semata-mata untuk memberi laluan kepada suatu pilihanraya kecil dan Anwar bertanding di situ barangkali juga tidak disenangi oleh rakyat kerana dianggap suatu pembaziran.

 Ia bagaimanapun mungkin selesai jika ada mana-mana Ahli Parlimen PKR yang meninggal dunia dalam tempoh terdekat ini dan Anwar dipilih untuk mengisinya.

 Begitu pun, jika dengan itu ia membuatkan Anwar ada laluan untuk menjadi pengganti Tun Mahathir, mahu tidak mahu Dr. Wan Azizah perlu digugurkan daripada jawatan Timbalan Perdana Menteri yang sedang dipegangnya sekarang.

 Adalah tidak manis jika Anwar dan Dr. Wan Azizah sebagai suami isteri berada dalam kabinet pada waktu yang sama, malah sebelum ini pun mereka bertukar ganti menduduki kerusi Permatang Pauh dan Ketua Pembangkang.

 Tidak simpatikah Anwar kepada Dr. Wan Azizah yang hanya berpeluang berkhidmat kepada kerajaan dalam tempoh yang sesingkat dua tahun saja?

 Tidakkah lebih baik jika penggal perkhidmatan Dr. Wan Azizah berakhir sehingga PRU15 di mana ketika itu bukan saja beliau boleh berundur dengan senang hati sama ada sebagai Timbalan Perdana Menteri ataupun Ahli Parlimen Pandan, malah Tun Mahathir juga dipercayai turut selesa untuk menyerahkan jawatan Perdana Menteri kepada Anwar berikutan banyak kerja-kerjanya untuk negara telah dapat diselesaikan?
(ShahbudinHusin 27/05/2018)

0

0

votes
Article Rating
Kongsikan artikel ini


KENAPA TIDAK NAJIB BERDEBAT SAJA DENGAN GUAN ENG?

 Lim Guan Eng dan Najib Razak nampaknya terus terbabit dalam pertelingkahan terbuka, malah mungkin berpanjangan, khususnya berkaitan kedudukan ekonomi negara, kadar hutang dan juga 1MDB.

 Apa saja yang diutara dan disebut oleh Guan Eng, pantas saja Najib menjawabnya, meskipun menteri-menteri lain hampir semuanya memilih untuk mendiam diri saja.
Sebagai bekas Menteri Kewangan, Najib dilihat begitu nipis telinganya terhadap pelbagai hujah dan fakta terbaru yang didedahkan oleh Menteri Kewangan sekarang.
Namun, semua pertelingkahan mereka hanyalah melalui media saja. Guan Eng melalui kenyataan akhbarnya, manakala Najib pula melalui media sosialnya.

 Siapa benar dan siapa salah antara mereka berdua itu?
Bilakah pertelingkahan mereka akan berakhir?

 Sebagai penyelesaian terbaik, apa kata  agar Guan Eng dan Najib berdebat saja secara terbuka dengan siarannya dipancarkan secara langsung ke seluruh negara?
Jika dulu Najib sering mengelak untuk berdebat dan beberapa kali program NothingToHide tidak menjadi kenyataan, setelah tiada lagi apa-apa jawatan dan bebanan, ketika inilah sebenarnya masa terbaik untuk beliau menunjuk keberaniannya.

 Tapi, beranikah Najib?
Atau beliau lebih ketakutan dalam keadaan dirinya sekarang?

 Habis, bila lagi Najib mahu jadi berani?
(ShahbudinHusin 27/05/2018)

0

0

votes
Article Rating
Kongsikan artikel ini


WAJARKAH BAKAL PM KE-8 MAHU JADI PEMANTAU KEPADA KERAJAAN YANG SEDANG
DIPIMPIN PM KE-7?

Ada semacam rasa pelik bila  Anwar Ibrahim memutuskan dirinya untuk menjadi pemantau kepada kerajaan Pakatan Harapan.

 Meskipun alasannya untuk memastikan kerajaan pimpinan Tun Mahathir Mohamad dapat mentadbir negara dengan baik, Anwar juga sepatutnya sedar beliau adalah bakal Perdana Menteri yang akan diserahkan jawatan itu kepadanya oleh Tun Mahathir selepas ini.

 Jadi, bagaimana bakal Perdana Menteri ke-8 boleh jadi pemantau kepada Perdana Menteri ke-7?

 Adakah menjadi pemantau itu kerja yang sesuai bagi seorang bakal pengganti?

 Mengapa Anwar tidak mahu menjadi penyumbang idea dan pendokong yang terbaik kepada kerajaan?

 Bukankah dalam sistem demokrasi, lebih-lebih lagi Malaysia kini sedang menuju sistem dua parti dengan adanya Pakatan Harapan yang baru diluluskan dan BN sedia ada, tugas memantau itu sebenarnya adalah tanggungjawab BN yang mempunyai 79 kerusi di Parlimen?

 Jika BN jadi pemantau dan Anwar juga jadi pemantau, apa jadi akhirnya?

 Oleh kerana PKR adalah sebahagian daripada Pakatan Harapan dan Anwar juga sudah dimasukkan dalam keanggotaan Majlis Presiden Pakatan Harapan, tindakan mahu memantau itu sebenarnya lebih menimbulkan kejanggalan berbanding mahu memastikan keberkesanan kerajaan.

 Ini kerana Anwar sedang berada dalam kedudukan yang boleh menyuarakan apa jua pandangannya secara langsung mengenai sebarang perkara berkaitan kerajaan Pakatan Harapan.

 Jika sudah boleh menyuarakan pandangan secara langsung, selain isterinya sendiri, Dr. Wan Azizah Wan Ismail adalah Timbalan Perdana Menteri, apa perlunya lagi kerja-kerja pemantauan itu?

 Anwar oh Anwar….
(ShahbudinHusin 28/05/2018)

0

0

votes
Article Rating
Kongsikan artikel ini


ORANG MUDA SUKA JIKA NAJIB TERIMA HUKUMAN….

 Berbual-bual dengan anak-anak muda yang pertama kali mengundi, tetapi belum mempunyai pekerjaan, kadang-kadang memberikan kita perspektif yang berbeza mengenai pemikiran mereka.

 Memang golongan ini merupakan antara penyumbang kepada kejayaan Pakatan Harapan menumbangkan BN, tetapi tersingkirnya Najib Razak daripada persada kuasa seakan-akan belum lagi mencukupi bagi anak-anak muda itu.

 Mereka kini tidak sabar menunggu bila lagi Najib akan didakwa serta apakah bentuk hukuman yang bakal diterimanya.

 Kata mereka, Najib bukan saja patut disingkirkan dan seterusnya didakwa serta dihukum kerana skandal 1MDB atau kesalahan-kesalahan yang dilakukannya, tetapi bersekali dengan pembaziran dan kemewahan yang dilakukannya itulah yang menyebabkan mereka sukar mendapat pekerjaan sebaik tamat pengajian.

 Mereka rata-ratanya gembira dengan tiada lagi Najib tinggal di Seri Perdana, sambil berharap selepas ini ada cahaya yang akan menyuluhi laluan masa depan mereka.

 Pemikitan anak-anak muda ini nyata berbeza dengan kebanyakan golongan berusia yang merasakan apabila Najib telah dapat disingkirkan, ia sudah memadai bagi mereka.

 Bagi mereka ini, setelah Najib tersingkir, cukuplah sekadar itu saja dan selepas ini biarlah anak Tun Razak itu menikmati kehidupan seperti rakyat biasa tanpa perlu diambil sebarang tindakan terhadapnya.

 “Mana boleh….” kata anak-anak muda tersebut apabila dilontarkan pendapat bahawa kerajaan baru Pakatan Harapan tidak perlu mengambil apa-apa tindakan terhadap bekas Perdana Menteri itu.

 “Disebabkan deretan skandal, selain pembaziran, kemewahan dan terlalu ramai lantikan politik yang dibuat Najiblah yang membuat kami susah mendapat pekerjaan sehingga sekarang.

 “Beliau patut menerima hukuman atas perbuatannya,” kata mereka lagi.

 Persoalan sekarang, bila lagi Najib mahu dibawa ke mahkamah dan didakwa?

 Jangan dibiar terlalu lama, nanti anak-anak muda mula kecewa!!
(ShahbudinHusin 29/05/2018)

0

0

votes
Article Rating
Kongsikan artikel ini


"PAS, SILALAH TERUS BERMIMPI DI SIANG HARI!!"

1. Kenyataan Naib Presiden PAS, Datuk Mohamad Amar Nik Abdullah yang tidak kisah PAS tidak menang di pusat dalam pilihan raya umum ke 14 kerana negara terlalu banyak berhutang menandakan lemahnya jiwa dan betapa kerdilnya semangat PAS  dalam menghadapi kemelut politik negara.

 Bahkan dalam nada bersahaja beliau merasakan lebih baik Pakatan Harapan (PH) memerintah sekarang selama lima tahun untuk menyelesaikan hutang sebelum PAS mengambil alih kerajaan pusat dalam PRU akan datang.

 2. Kenyataan beliau adalah jawapan mengapa PAS gagal menguasai negeri-negeri di Pantai Barat dan hanya mampu mentadbir Kelantan dan Terengganu sahaja.

 Mungkin daripada awal beliau dan pemimpin PAS sudah menghidu Pakatan Harapan (PH) akan memenangi Putrajaya lalu PAS mengambil langkah bersendirian dan tidak mahu bergabung kerana takutkan kemenangan yang menjadi sebab PAS menanggung bebanan hutang negara.

 3. Saya amat hairan kenyataan seperti itu diungkapkan oleh seorang Naib Presiden sebuah parti Islam yang dianggap paling lama di negara ini.

 Tidakkah ini mencerminkan pemimpin PAS berfikiran pasif dan hanya mahu mengambil kesempatan terhadap politik negara daripada pihak lain tanpa berusaha membantu menyelesai masalah negara yang kronik dan rumit sekarang.

 Dalam maksud lain, PAS sebenarnya tidak tahu bagaimana menyelesai masalah negara dan tidak mahu menjadi sebahagian dari rakyat yang berusaha membangunkan negara tercinta hasil dari kerosakan oleh tangan-tangan pemimpin negara sebelum ini.

 Dalam keadaan rakyat banyak memberi input dan nasihat yang baik kepada kerajaan pasca PRU ke 14, PAS pula mengambil sikap berlepas diri dan beretorik politik.

 4. Jika itulah kenyataan dan mentaliti pemimpin PAS, maka tidak hairan PAS tidak mampu melangkah jauh walaupun sudah berusia lebih daripada 60 tahun.

 PAS ketandusan pemimpin negarawan yang berjiwa besar dan memandang ke hadapan. Sepatutnya beliau memberi cadangan kepada kerajaan PH bagaimana mengembalikan negara di landasan sebenar, memulihkan ekonomi negara, membayar hutang-hutang negara, menghapuskan rasuah dan korupsi serta membebaskan semua agensi kerajaan yang ditekan selama ini.

 5. Sikap pemimpin PAS yang masih berdelusi ini amat memalukan rakyat. Jika beliau masih merasakan PAS akan mendapat sokongan terbanyak, dan akan memenangi Putrajaya lima tahun lagi dengan sokongan rakyat, silakan beliau terus bermimpi di siang hari.

 Kepada rakyat, ayuh kita bekerja bersama bagi membina semula negara, tinggalkan mereka yang hanya mahu bersenang lenang dan hanya tahu mengambil kesempatan atas usaha kita bersama selama ini.

 Nanti kita akan kenal siapa yang benar ikhlas bekerja untuk negara, dan siapa pula yang hanya mahu mengejar jawatan dan kedudukan untuk kepentingan diri.
DATO’ HJ MAHFUZ OMAR
 Naib Presiden AMANAH
 Ahli Parlimen Pokok Sena
 28 Mei 2018/12 Ramadzan 1439H.

0

0

votes
Article Rating
Kongsikan artikel ini


KHAIRUDDIN MAHU CADANGKAN RAFIZI DIBERI JAWATAN DALAM KERAJAAN

 Ini adalah masa untuk keseluruhan pemimpin-pemimpin Pakatan Harapan bekerja secara bersungguh-sungguh untuk tunai segala janji-janji pada 32 juta rakyat malaysia!!

 Kita mesti ‘perform’ secara kadar segera berfasa-fasa bagi melunaskan setiap butiran yang tertera dalam manifesto Pakatan Harapan!!

 Rafizi Ramli tidak perlu pertikai lagi Pakatan Harapan menang pru14 atas faktor apa?!

 Bagi saya rumusan kajilidik untuk membuktikan Pakatan Harapan menang PRU14 bukan atas dasar populariti Tun Dr. Mahathir Mohamad atau sesiapa saja; itu tidak relevan lagi buat masa ini!!

 Masakini, adalah masa untuk semua dalam Pakatan Harapan merapatkan saf sesama kita ke arah menggembeling tenaga berkhidmat secara teramanah serta terbaik mungkin pada keseluruhan rakyat tanpa kira kaum!!

 Berkhidmat dan bertungkus-lumus untuk kesejahteraan masa depan rakyat adalah elemen terpenting buat masa sekarang!!

 Kita diberi mandat oleh rakyat malaysia untuk bina semula negara bukan untuk berbalah sesama sendiri atau pertikai di antara sesama kita!!

 Seandainya, rumusan kajilidik invoke menyatakan Pakatan Harapan menang pru14 bukan kerana faktor populariti Tun Dr. Mahathir Mohamad; itu hak beliaulah untuk nak bercakap sedemikian rupa!!

 Tetapi saya nak tanya Rafizi Ramli adakah kajian invoke ini menyeluruh?! Berapa jumlah responden yang dikajiselidik?!

 Boleh saya tahu berapa peratus responden yang ditemui oleh invoke secara perbandingan dengan jumlah keseluruhan rakyat malaysia?!

 Yang saya perhatikan banyak juga keputusan-keputusan kajian invoke tidak tepat!!

 Kadang kala keputusan kajian invoke juga tidak konsisten!!

 Sesungguhnya, saya hormati Rafizi Ramli tetapi sejak kebelakangan ini saya nampak beliau macam emosional sikit!! Tak tahu lah mengapa?!

 Beliau kena kurang bercakap yang tidak memunafaatkan kerajaan Pakatan Harapan!!

 Insya-Allah, saya akan sarankan pada YAB Perdana Menteri dan YAB Timbalan Perdana Menteri untuk mempertimbangkan memberi satu jawatan penting kepada Rafizi Ramli agar beliau lebih fokus bekerja ke arah membantu kerajaan Pakatan Harapan membina semula negara kita yang parah dirosakkan oleh najib tun razak!!

 Apapun, Rafizi Ramli layak menjawat jawatan penting dalam kerajaan Pakatan Harapan kerana sumbangan beliau selama ini agak signifikan!!

 Ini saya tidak nafikan sama sekali!!

 Cuma Rafizi Ramli jangan kelihatan terlalu emosional hingga setiap ungkapan kenyataan beliau kelihatan tidak selari dengan semangat solidariti Pakatan Harapan masakini!!

 KHAIRUDDIN ABU HASSAN
 Ajk Biro Komunikasi Dan Mobilisasi PH
 29 Mei 2018

0

0

votes
Article Rating
Kongsikan artikel ini


CEHHH…PENAKUT JUGA RUPANYA!!!

 Kalau dilihat lagak dan perbuatan Jamal Md Yunos selama ini, gambarannya seolah-olah beliau tidak takut kepada sesiapa.

 Dia main “langgar” saja semua undang-undang dan peraturan. Undang-undang dan peraturan bagaikan terletak dalam tangannya.

 Rupa-rupanya dia tidaklah seberani mana. Baru kerajaan bertukar, kecut hatinya nampak bukan kepalang lagi.
Kenapa takut untuk menyerah diri kepada pihak polis?

 Sampai bila mahu menghilangkan diri?

 Buat apa juga merayu-rayu kepada menteri agar dirinya tidak dizalimi atau dianiaya?

 Siapa yang mahu menzalimi dan menganiayanya?
Kerja polis ialah menjalankan siasatan, bukannya menzalimi atau menganiaya sesiapa.

 Tetapi, semakin beliau menghilangkan diri, semakin menyusahkan dirinya sendiri.

 Dilaporkan kini ada enam waran tangkap sedang menantinya.

 Nak lari ke mana lagi?
(ShahbudinHusin 31/05/2018)

0

0

votes
Article Rating
Kongsikan artikel ini


SEBELUM DAN SELEPAS…

Sebelum PRU4, Hadi Awang menggesa pengundi agar menolak DAP yang disifatkannya gagal menjadi kerajaan yang bersih serta kerana pemimpinnya yang bukan muslim serta dianggap anti Islam.
Tidak cukup dengan itu, Hadi juga menyifatkan parti-parti Melayu dalam Pakatan Harapan yang bekerjasama dengan DAP ibarat “lembu kenyang” yang tidak akan berbuat apa-apa untuk mempertahankan Islam.
Tapi selepas PRU14 dan setelah DAP menjadi sebahagian daripada kerajaan bersama Pakatan Harapan, nada Hadi tiba-tiba berubah.
Beliau kini memuji DAP yang dianggapnya matang berikutan tidak lagi mengeluarkan kenyataan yang boleh menjejaskan keharmonian umat Islam, malah sedia untuk bekerjasama dengan parti itu jika dihulurkan tangan oleh Lim Kit Siang atau Lim Guan Eng.
Aikk…cepatnya berubah nada?
Cemburu tengok Mohamad Sabu jadi menteri ke?
Hmmmmm……..
(ShahbudinHusin 30/05/2018).

0

0

votes
Article Rating
Kongsikan artikel ini


BELUM SEBULAN HILANG KUASA, KENAPA UMNO SUDAH JADI PAPA KEDANA?

Adakah UMNO sudah papa kedana ketika ini?
Baru tidak sampai sebulan kehilangan kuasa dalam kerajaan yang dipegang sejak lebih 60 tahun lalu, UMNO kini seolah-olah sudah hilang daya untuk menggerakkan parti itu dengan menamatkan serta-merta penyaluran kewangan bulanannya yang lazim diterima sebelum ini.
Dalam surat yang ditandatangani oleh Setiausaha Agung UMNO, Tengku Adnan Tengku Mansor, ia menyebut setelah meneliti kedudukan kewangan, parti ingin memaklumkan yang mana penyaluran peruntukan  bulanan kepada pihak Bahagian dan Pergerakan Sayap-sayap Bahagian terpaksa ditamatkan bermula Mei 2018.
Dalam surat itu juga meminta agar pihak Bahagian dan Pergerakan Sayap-sayap Bahagian dapat meneruskan pengoperasian parti seperti kebiasaan meskipun tanpa peruntukan tersebut.
Kenapa hanya baru tidak sampai sebulan kehilangan kuasa, UMNO tiba-tiba sudah jadi miskin dan papa kedana sehingga tidak mampu lagi menyalurkan peruntukan bulanan kepada bahagian dan sayap-sayap?
Apakah UMNO tidak mempunyai wang langsung dalam akaun banknya?
Ke mana wang parti yang dikumpul sejak 60 tahun berkuasa selama ini?
Adakah hanya pemimpin UMNO saja kaya raya, tetapi parti sebenarnya miskin dan papa kedana?
Tiadakah mereka yang kaya raya itu sanggup untuk menghulurkan derma kepada parti sendiri sedangkan mereka mengaut kekayaan pun atas nama UMNO?
Kenapa pemimpin yang menerajui UMNO sekarang tidak cuba meminta  wang derma yang kononnya daripada Pak Arab yang pernah diterima oleh bekas Presiden UMNO, Najib Razak?
Bukankah Najib ada menyatakan walaupun wang itu disalurkan atas nama akaun peribadinya, tetapi ia bukanlah kepunyaannya?
Kesian UMNO….belum sebulan hilang kuasa, sudah begini jadinya!
Bagaimana agaknya nasib parti itu selepas setahun atau lima tahun akan datang?
Dengan keadaan tiada wang seperti yang ditunjukkan sekarang ini, bolehkah UMNO terus bernyawa lagi untuk menghadapi pilihanraya seterusnya?
Atau UMNO memang sedang menuju kematiannya?
(ShahbudinHusin 31/05/2018)

0

0

votes
Article Rating
Kongsikan artikel ini


HENTIKAN POLITIK DENDAM, MAHFUZ TEGUR PAS KELANTAN

1. Setiausaha Kerajaan Negeri Kelantan, Datuk Nazran Muhamad menafikan beliau berkata arahan untuk menghalang Naib Presiden Parti Amanah Negara (AMANAH) Husam Musa dan Pengerusi Amanah Negeri, Wan Abdul Rahim Wan Abdullah daripada memasuki istana dan premis kerajaan negeri datang dari pihak istana. Sebaliknya, beliau menjelaskan arahan itu diterima daripada ‘pihak atasan’.
2. Beliau tidak pula menjelaskan siapa ‘pihak atasan’ terbabit. Sepatutnya beliau berterus terang agar rakyat jelas siapa yang memberikan arahan. Jika ia datang daripada istana, maka istana Kelantan berhak berbuat demikian terhadap mana-mana individu memasuki kawasan Istana.
Namun kedua-kedua tokoh ini tidak wajar dihalang untuk memasuki mana-mana premis kerajaan atas apa juga urusan kerana premis kerajaan seperti wisma Darulnaim adalah tempat rakyat berurusan dengan kerajaan.
3. YAB Menteri Besar Kelantan sebagai ketua kerajaan boleh menasihati Duli Yang Maha Mulia Pemangku Sultan Kelantan agar bersikap terbuka terhadap kedua-dua tokoh ini kerana mereka bukan ancaman terhadap kerajaan negeri.
Sebagai sebuah negeri di dalam sebuah negara demokrasi, hak dan kebebasan rakyat mesti dipertahankan selagi tidak melanggar peraturan atau perlembagaan negara.
4. Sebaliknya, jika arahan itu datang dari pentadbiran kerajaan Kelantan, adalah malang jika sikap sebuah kerajaan negeri yang mahu menegakkan syariah Islam tetapi mengambil pendekatan yang sangat berbeza terhadap kedua pemimpin ini.
Hanya kerana kelantangan mereka, mereka dinafikan hak untuk bersuara dan masuk ke pejabat kerajaan seumpama pesalah besar. Kedua mereka hanya melaksanakan kaedah menasihat kerajaan agar kerajaan Kelantan berjalan di atas landasan yang lurus.
Bukankah nasihat dan peringatan itu dituntut dalam Islam sebagai hadis Nabi Muhammad SAW bahawa “Agama Itu adalah Nasihat?”
5. Adalah diharapkan, kerajaan negeri Kelantan bersikap telus dan terbuka dalam pentadbirannya. Husam Musa dan Wan Abdul Rahim Wan Abdullah adalah tokoh pembangkang di Kelantan dari parti yang memerentah negara.
Tindakan menghalang mereka seperti kerajaan Kelantan memulakan permusuhan dengan kerajaan pusat dan menolak sistem demokrasi. Sebagai rakyat yang sayangkan negerinya, mereka bertindak sebagai penyemak dan pengimbang (check and balance) dengan kritikan agar kerajaan negeri berjalan di atas landasannya.
Kritikan mereka membina agar rakyat terbela dengan kerajaan menjauhi  amalan rasuah, korupsi, salah guna kuasa dan penyelewengan.
6. Kerajaan Kelantan juga dinasihat agar tidak mengulangi kesilapan dan keangkuhan pentadbiran UMNO-BN di bawah rejim Datuk Seri Najib Tun Razak. Sikap tidak mahu mendengar pandangan dan nasihat, serta mengambil tindakan keras terhadap musuh politik termasuk tekanan, sekatan, halangan daripada bersuara dan lain-lain adalam sinonim dengan gaya UMNO-BN di era pemerintahannya.
Mana-mana musuh politik yang kuat mengkritik, dan mendedahkan skandal penyelewengan cepat mereka ambil tindakan melalui kuasa yang ada. Akhirnya rakyat sendiri yang menghukum mereka melalui PRU ke 14.
7. Sudah nampak bunga-bunga pemerintahan ala UMNO-BN di kerajaan Kelantan. Ust Nik Omar Nik Abdul Aziz telah dihalang daripada menyampaikan ceramah dan kuliah di masjid di kampungnya sendiri oleh pemimpin Pas walaupun berlindung atas nama masaalah dalaman keluarga.
Kini Husam Musa dan Wan Abdul Rahim pula menjadi mangsa. Selepas ini siapa pula yang mengikuti jejak mereka, diharamkan daripada menjejakkan kaki di mana-mana premis tertentu di tanah tumpah mereka sendiri.
8. Pasca PRU ke 14, diharapkan kerajaan Kelantan berhenti daripada berpolitik demi kemakmuran dan kemajuan rakyat negeri Kelantan. Tidak ada gunanya politik dendam dan kebencian disemai dalam diri meskipun mereka berlainan parti politik dan pandangan.
Sekarang masanya kita bekerja dengan mengajak seluruh lapisan rakyat bersama-sama tidak kira pegangan politik demi kebaikan negeri dan negara tercinta.
DATO’ HJ MAHFUZ OMAR
Naib Presiden AMANAH
Ahli Parlimen Pokok Sena
1 Jun 2018/16 Ramadzan 1439H.

0

0

votes
Article Rating
Kongsikan artikel ini


INGATAN YANG SUDAH TERLAMBAT…SIAPA LEBIH BANYAK MENJARAH DANA
KEKAYAAN NEGARA?

Berikutan kenaikan harga minyak di pasaran antarabangsa yang menyaksikan rizab tunai Petronas meningkat sebanyak RM36.5 bilion kepada RM164.7 bilion berbanding RM128.2 bilion pada penghujung tahun 2017, Perdana Menteri, Tun Mahathir Mohamad diperingatkan agar tidak menjarah hasil minyak negara sekarang ini.
“Saya mohon kerajaan baru ini akan terus memberi ruang dan modal yang cukup besar kepada Petronas untuk terus memenuhi visi mereka dan bukannya menjarah dana Petronas atau bagi misi “bail-outs”  sebagaimana dilakukan ketika pentadbiran 22 tahun Tun Mahathir dahulu.
“Walaupun harga minyak sekarang agak tinggi berbanding sebelumnya, kita perlu menjaga jika harga minyak jatuh lagi seperti kejatuhan sebanyak 80 peratus yang berlaku pada tahun 2014 dan 2015 dahulu”.
Siapakah yang memberi ingatan tersebut?
Tidak lain tidak bukan, yang memberi ingatan ini ialah Najib Razak, bekas Perdana Menteri yang baru saja kehilagan kuasa dan kini sedang disiasat oleh polis dan SPRM berkaitan penggubahan wang haram serta menerima rasuah daripada SRC International yang dulunya merupakan anak syarikat 1MDB.
Memang ingatan Najib itu baik, tetapi layakkah beliau memberi peringatan itu kepada Tun Mahathir?
Ketika menjadi Perdana Menteri dahulu, pernahkah Najib mahu mendengar nasihat atau ingatan daripada Tun Mahathir yang sebelumnya pernah menjadi Perdana Menteri selama 22 tahun?
Maka, layakkah sekarang ini bekas Perdana Menteri selama 9 tahun yang tumbang ditolak rakyat kerana deretan skandal dan kemewahan keluarganya,  mahu pula menasihati bekas Perdana Menteri selama 22 tahun yang kemudian berjaya muncul semula sebagai Perdana Menteri?
Adakah jika Najib mahu mendengar nasihat Tun Mahathir dahulu dan negara tidak berantakan dengan skandal demi skandal, ia akan menyebabkan Tun Mahathir sedia kembali aktif dalam politik untuk menyingkirkan anak Tun Razak itu?
Lagi pun, di sebalik Najib memberi ingatan agar Tun Mahathir tidak menjarah dana Petronas, siapakah sebenarnya yang lebih banyak menjarah wang negara dengan skandal 1MDB yang terbesar di dunia serta menyebabkan hutang negara meningkat kepada melebihi 1 trilion?
Jika ketika pentadbitan Tun Mahathir banyak hasil pembangunan yang dapat disaksikan seperti KLCC, Putrajaya, Cyberjaya, KLIA, lebuhraya dan macam-macam lagi yang bermanfaat besar sehingga hari ini, apakah yang membanggakan di era Najib selama 9 tahun selain kekayaan mendadak Jho Low, hutang negara  melebihi 1 trilion dan koleksi beg tangan mewah, barang kemas dan intan permata yang menimbun-nimbun?
Sorry Najib….sepatutnya anda menasihati diri anda sendiri terlebih dahulu, terutama ketika sedang berkuasa sebelum ini dan bukannya “lupa diri”  ketika kuasa berada dalam genggaman.
Setelah tumbang dan sekarang disiasat polis serta SPRM, malah mungkin akan didakwa tidak lama lagi, cuba berlagak baik dengan memberi peringatan atau nasihat kepada Tun Mahathir, ingatan anda ini bukan saja sudah terlewat, malah tidak bernilai apa-apa di sisi rakyat.
Penjarahan anda sendiri kepada hasil kekayaan negara sehingga bajet untuk Pejabat Perdana Menteri yang sentiasa melambung setiap tahun dengan pelbagai acara kemewahan dan jamuan makan super mewah, selain skandal demi hutang dan kesukaan menambah hutang negara, ia sebenarnya akan lebih menjadi ingatan bagi rakyat, malah oleh generasi demi generasi akan datang.
(ShahbudinHusin 01/06/2018)

0

0

votes
Article Rating
Kongsikan artikel ini


KERAJAAN BARU INI JANGAN BERLENGAH LAGI MEMBUKA SEMULA KES ALTANTUYA

Selepas kejayaan Pakatan Harapan mengalahkan BN, antara perkara yang menjadi desakan banyak pihak ialah agar membicarakan semula kes pembunuhan Altantuya yang selama ini dianggap masih ada misterinya yang belum terungkai.

 Selain 1MDB, kes Altantuya merupakan tuntutan kedua paling banyak diperkatakan dan diberikan desakan ramai.

 Secara kebetulan kedua-dua kes ini melibatkan Najib Razak, baik secara langsung mahu pun tidak langsung.

 Dalam kes Altantuya ini, banyak persoalan masih tersimpan dan belum terjawab, sekaligus memperlihatkan keadilan tidak ditegakkan dengan sebenar-benarnya.

 Walaupun kita semua tahu Sirul dan Azilah sudah didapati bersalah kerana membunuh Altantuya, motif pembunuhan dan siapa yang mengarahkan mereka melakukan pembunuhan itu masih lagi misteri.

 Sebab utama mengapa banyak misteri dalam kes Altantuya tidak terungkai ialah kerana ketika kejadian Najib merupakan Timbalan Perdana Menteri dan Menteri Pertahanan serta kemudian terus menjadi Perdana Menteri.

 Kedua-dua yang didakwa, Sirul dan Azilah adalah pegawai UTK yang bertugas menjaga keselamatan Najib ketika itu, manakala Razak Baginda yang dituduh bersubahat merupakan penasihat dan rakan karib kepada Najib.

 Dalam perbicaraan yang melibatkan Sirul dan Azilah, buat pertama kalinya motif pembunuhan dianggap tidak penting dan kerana itu ia tidak dibangkitkan sama sekali.

 Lantaran itu juga, Musa Safri, ketua pengiring kepada Najib yang merupakan pegawai atasan kepada Sirul dan Azilah langsung tidak dipanggil untuk memberi keterangan di mahkamah.

 Jika Musa dipanggil untuk memberi keterangan, mungkin dapat diketahui siapakah yang memberi arahan kepada Sirul dan Azilah untuk melakukan pembunuhan itu serta apakah motifnya.

 Kalau Musa yang memberi arahan itu, siapakah pula yang berada di belakang Musa dalam arahan tersebut?

 Sirul dan Azilah secara logiknya tiada motif unfuk membunuh Altantuya kerana mereka langsung tidak mengenalinya dan mereka melakukannya hanyalah semata-mata kerana mengikut arahan.

 Turut menjadi persoalan ialah bagaimanakah bom C4 yang digunakan untuk meletupkan tubuh Altantuya diperolehi kerana ia adalah bahan letupan yang dikawal ketat di Kementerian Pertahanan dan bukan sebarangan orang boleh memperolehi dan membawanya keluar.

 Lebih dari itu, rakan karib Najib iaitu Razak Baginda yang pada mulanya dituduh bersubahat dalam pembunuhan itu dan kemudian didapati tidak bersalah, tetapi pihak pendakwaan langsung tidak membuat rayuan terhadap pembebasannya.

 Dengan yang demikian, Razak Baginda kekal didapati tidak bersalah, tetapi ramai yang tidak puas hati dengan tindakan pihak pendakwa tidak membuat rayuan itu, termasuk keluarga Altantuya sendiri.

 Sirul dan Azilah sebaliknya kekal didapati bersalah, tetapi ketika kes mereka di peringkat rayuan, Sirul telah melarikan diri ke Australia sehinggalah sekarang.

 Azilah pula tidak dapat dijatuhi hukuman mati sebagaimana sabit kesalahan terhadapnya kerana dia melakukan jenayah itu bersama dengan Sirul, maka hukuman tidak dapat dilaksanakan jika tanpa salah seorang daripadanya.

 Dengan itu, pelaksanaan hukuman itu masih lagi tertangguh sehingga sekarang.

 Bapa Altantuya sehingga sekarang masih berjuang menuntut keadilan bagi pembunuhan anaknya, termasuk menghubungi Tun Mahathir Mohamad sehari sebelum pilihanraya umum yang lalu.

 Masyarakat dalam negara serta antarabangsa yang cintakan keadilan tidak henti-henti mahukan kes itu dibuka semula. Meskipun Sirul dan Azilah yang melakukan pembunuhan itu, tetapi siapa yang mengarahkan pembunuhan itu tidak harus dilepaskan begitu saja.

 Memandangkan kini Pakatan Harapan telah memenangi pilihanraya dan Tun Mahathir menjadi Perdana Menteri, kerajaan baru ini tidak harus melengah-lengahkan untuk membuka semula kes Altantuya.

 Melakukan pembunuhan, tidak kira sama ada ia melibatkan orang Islam atau bukan Islam, keadilan dalam menjatuhkan hukuman mestilah ditegakkan.

 Bukan saja yang melakukan pembunuhan wajib dihukum, tetapi yang mengarahkan pembunuhan atau bersubahat dengan jenayah tersebut juga harus dihukum sama.

 Membuka semula kes Altantuya sehingga membolehkan keadilan ditegakkan dan tiada sesiapa terlepas daripada hukuman, bukan saja menggembirakan keluarga Altantuya, terutamanya bapanya yang tidak henti-henti berjuang, malah akan membuatkan nama Malaysia dipandang tinggi semula oleh dunia atas keberanian menegakkan keadilan yang bertahun-tahun cuba disembunyikan.
(ShahbudinHusin 02/06/2018)

0

0

votes
Article Rating
Kongsikan artikel ini


UMNO SELEPAS INI TETAP DIBAYANGI WAJAH NAJIB…..

Ketua Pemuda UMNO, Khairy Jamaluddin yang sebelum ini dispekulasikan akan  bertanding jawatan Presiden atau Timbalan Presiden, akhirnya memutuskan hanya bertanding jawatan Naib Presiden UMNO saja.
Bermakna, beliau menyertai beberapa nama lagi yang turut memutuskan mahu mengisi jawatan nombor tiga dalam hireaki parti, antaranya Johari Ghani, Tajuddin Abdul Rahman, Ismail Sabri Yaakob dan beberapa nama yang lain lagi.
Dengan pengesahan KJ untuk hanya bertanding jawatan Naib Presiden itu juga hampir pasti mengesahkan bahawa UMNO bakal diterajui oleh Zahid Hamidi dan Hishammuddin Hussein sebagai Presiden dan Timbalan Presiden UMNO.
Zahid Hamidi sekarang ialah Pemangku Presiden UMNO dan Hishammuddin memangku jawatan Timbalan Presiden.
Siapa lagi pemimpin UMNO yang berani mencabar mereka?
Mustapha Mohamad dan Mohamad Hassan yang dalam media sosial cuba digandingkan sabagai pasangan yang layak untuk mengambil alih kepimpinan UMNO mungkin tiada keberanian serta kesanggupan untuk memikul tanggungjawab berat menjadi peneraju berikutan beban kewangan UMNO amat besar untuk ditanggung.
Selama ini setiap bahagian UMNO diperuntukkan bayaran bulanan RM10 ribu, manakala Pergerakan Wanita, Pemuda dan Puteri diberi sebanyak RM5 ribu agar urusan pentadbiran, sewa pejabat atau tanggungan perkeranian parti di peringkat bahagian tidak berdepan masalah dari segi operas harian.
Dengan UMNO mempunyai 191 bahagian dan setiap bahagian diperuntukkan RM25 ribu sebulan, bermakna sesiapa yang menjadi Presiden UMNO harus bersedia menanggung beban sebanyak RM4.7 juta sebulan atau RM57.3 juta setahun.
Sehingga PRU15 diadakan lima tahun lagi, belanja yang harus dikeluarkan sekurang-kurangnya ialah sebanyak RM286 juta.
Adakah Mustapha dan gandingannya Mohamad Hassan mampu atau sedia menanggung beban sebanyak itu?
Tidak lain, hanya gandingan pemimpin kaya seperti Zahid Hamidi dan Hishammuddin saja yang mampu dari segi kewangan untuk mengeluarkan belanja dengan jumlah sebegitu.
Tun Mahathir beberapa bulan sebelum ini ada mengesahkan Zahid Hamidi pernah membuat perakuan kepada beliau sebagai Perdana Menteri pada tahun 1996 mengenai kekayaan berjumlah RM230 juta yang dimilikinya ketika menjadi Ketua Pemuda UMNO.
Hakikatnya tiada masalah dari segi kemampuan untuk Zahid Hamidi membiayai kos operasi UMNO, apatah lagi jika Hishammuddin turut sedia membantu sama.
Meskipun dalam surat yang dihantar kepada UMNO bahagian-bahagian oleh Tengku Adnan Tengku Mansor beberapa hari sebelum ini yang menghentikan peruntukan RM25 ribu kepada setiap bahagian itu, tetapi jika pemimpin baru yang mengambil alih nanti tidak menyambungnya semula, ia akan menjadikan UMNO tidak bergerak dan mungkin mati dari segi aktiviti.
Maka, maka mahu tidak mahu, baik secara secara bersendirian atau berkongsi dengan Hishammuddin, Zahid Hamidi harus mencari sumber dana tersebut bagi memastikan UMNO terus hidup dan bernyawa.
Beban tanggungan UMNO ini juga pasti akan menyebabkan Tengku Razaleigh Hamzah membatalkan hasratnya untuk bertanding jawatan Presiden UMNO, meskipun pelbagai kumpulan sudah menemui beliau untuk melobi bagi tujuan itu.
Adalah suatu pembaziran bagi Ku Li untuk bertanding dan jika menang, beliau akhirnya terpaksa menanggung beban kewangan yang besar untuk membiayai urusan parti di sebalik jumlah RM57.3 juta setahun itu bukanlah masalah besar baginya.
Tetapi, tidak mustahil juga Tengku Adnan menghantar surat itu ialah bertujuan untuk mematikan keghairahan pemimpin-pemimpin lain yang berhasrat untuk mencabar kedudukan Zahid Hamidi dan Hishammuddin.
Namun demikian, dalam konteks yang lain, dengan tiada sesiapa mahu bertanding jawatan Presiden atau Timbalan Presiden dan kepimpinan tertinggi diterajui oleh Zahid Hamidi dan Hishammuddin, UMNO selepas ini tidak dapat lari daripada bayang-bayang Najib Razak yang menjadi sebab utama BN ditolak rakyat sehingga hilang kuasa pada pilihanraya umum  9 Mei lalu.
Zahid Hamidi adalah bekas Setiausaha Politik Najib sebelum menjadi menteri dan kemudian diangkat sebagai Timbalan Perdana Menteri selepas pemecatan Muhyiddin Yassin, sementara Hishammuddin adalah sepupu kepada bekas Perdana Menteri itu.
Dalam keadaan sedemikian, jika ada-apa berlaku kepada Najib berikutan beliau sedang disiasat dan mungkin didakwa serta dipenjarakan selepas ini, dengan adanya Zahid Hamidi dan Hishammuddin menerajui UMNO, ia akan memberi sedikit harapan kepada nasib bekas Perdana Menteri itu andai ditakdirkan BN mampu kembali berkuasa semula selepas PRU15 lima tahun lagi.
Cuma, masih mahukah rakyat memilih dan mengundi calon-calon UMNO dan BN dalam pilihanraya ke-15 akan datang di bawah kepimpinan Zahid Hamidi dan Hishammuddin dan tambah disedari bayang-bayang Najib begitu jelas di sebalik wajah dua pemimpin itu?
(ShahbudinHusin 02/06/2018)

0

0

votes
Article Rating
Kongsikan artikel ini


KENAPA NEGERI YANG KALAH MELEBIH-LEBIH?

 Mula-mula Kelantan, kini Terengganu pula menuntut jawatan menteri.

 Tuntut dan menuntut ini sebenarnya adalah suatu perkembangan yang tidak sihat kerana perlantikan menteri tidaklah berasaskan kouta negeri, tapi lebih bersandarkan kelayakan seseorang yang mahu dilantik itu.
Jika negeri yang kalah mula membuat tuntutan, bagaimana kiranya negeri atau parti yang menang banyak kerusi juga menuntut bahawa mereka lebih berhak memperolehi lebih jawatan dalam kabinet?

 Kenapa negeri yang kalah berlebih-lebih dalam hal ini?

 Bukankah lebih baik bermuhasabah?
Siapa pun yang dilantik sebagai menteri, mereka adalah bekerja untuk negara dan tidak akan meminggirkan mana-mana negeri. Pakatan adalah kerajaan untuk seluruh Malaysia.

 Maka,  hentikanlah budaya ini!!

 Lagi pun sekarang ialah era Pakatan Harapan mentadbir negara, lagi bukan BN.
(ShahbudinHusin 03/06/2018)

0

0

votes
Article Rating
Kongsikan artikel ini


ALHAMDULILLAH….

0

0

votes
Article Rating
Kongsikan artikel ini


MENGHORMATI PILIHAN RAKYAT

 Pertama, negara kita adalah mengamalkan sistem Raja Berperlembagaan yang meletakkan Yang Dipertuan Agong harus bertindak mengikut nasihat daripada Perdana Menteri.

 Dalam kes perlantikan Tommy Thomas sebagai calon Peguam Negara, pilihan kerajaan itu sebenarnya hendaklah dihormati dan diterima kerana ia merupakan cadangan yang dikemukakan oleh Perdana Menteri.

 Kedua, Pakatan Harapan baru saja memenangi pilihanraya umum yang bermakna kemenangan itu adalah berdasarkan pilihan majoriti rakyat.
Oleh kerana rakyat sudah memberi kemenangan kepada Pakatan Harapan, bermakna calon Peguam Negara yang dinamakan oleh kerajaan kepada Yang Dipertuan Agong adalah juga bermaksud ia merupakan pilihan yang ada mandat rakyat bersama-sama dengannya.

 Sehingga Pakatan Harapan menguasai kerajaan, pihak-pihak lain, termasuk UMNO yang cuba memainkan isu kaum dan agama di sebalik perlantikan itu, langsung tidak lagi relevan.

 Mereka hanya boleh memainkan isu ini untuk meraih sokongan politik semata-mata, tetapi selagi rakyat terus memberi sokongan atau jika dalam pilihanraya seterusnya, Pakatan Harapan terus meraih mandat rakyat, ia juga hendaklah diterima dengan lapang dada oleh sesiapa pun juga.
Ketiga, jika pencalonan Tommy Thomas tidak dipersetujui kerana kedudukannya sebagai bukan Melayu dan bukan Islam, bagaimana sebelum ini mereka yang bukan Melayu dan bukan Islam boleh memegang jawatan tersebut?

 Peguam Negara bukan Melayu dan bukan Islam sebelum ini ialah Thomas Vernor Alexander Brodie (1955-1959), Cecil M Sheridan (1959-1963) dan Athinanapan (1970-1974).
Hanya selepas itu, semua Peguam Negara adalah terdiri daripada Melayu yang beragama Islam.

 Jadi, seperti pandangan banyak pihak yang lain, pemilihan Tommy Thomas yang dipersetujui oleh semua parti dalam Pakatan Harapan tidak seharusnya menjadi masalah dan terus berlarutan menjadi polemik.

 Ia harus segera ditamatkan supaya negara boleh terus bergerak ke hadapan tanpa banyak halangan.
(ShahbudinHusin 04/06/2018)

0

0

votes
Article Rating
Kongsikan artikel ini


TUN MAHATHIR YANG BERJIWA BESAR…..

 Sebelum pilihanraya, jika kita imbas kembali, macam-macam yang diperkatakan oleh Pas dan Hadi Awang terhadap Tun Mahathir Mohamad.

 Tun Mahathir tidak saja dikata sudah terlalu tua untuk menjadi Perdana Menteri, dinasihat lebih baik hanya bermain-main dengan cucu di rumah dan disarankan melebihkan masa berada di atas sejadah, malah di satu peringkat, Hadi Awang mengatakan Pengerusi Pakatan Harapan itu lebih layak menjadi doktor di klinik 1Malaysia saja.
Semuanya, seperti yang mudah difahami oleh semua orang, Pas dan Hadi berbuat demikian ialah lebih selesa berperdana-menterikan Najib Razak dan mahu memberi kelebihan kepada anak Tun Razak itu untuk mengekalkan kuasanya.

 Tetapi, setelah Najib kehilangan kuasa dan Tun Mahathir yang dulu dikata macam-macam itu berjaya menjadi Perdana Menteri, lain pula yang terjadi akhirnya.

 Hadi dan Menteri Besar Terengganu daripada Pas tiba-tiba menjadi antara yang paling dulu mengadakan pertemuan dengan Tun Mahathir.
Sudah tentu pertemuan di Putrajaya pagi tadi adalah atas permintaan pihak Pas dan Hadi yang ingin berjumpa dengan Perdana Menteri dan bukan Tun Mahathir yang ingin bertemu dengan mereka mereka.

 Ternampak, cepat dan pantasnya Hadi dan pimpinan kerajaan negeri yang diterajui Pas mengadakan pertemuan dengan Tun Mahathir mendahului pimpinan kerajaan negeri lain yang diterajui oleh Pakatan Harapan sendiri.

 Agaknya inilah yang dikata matang dan sejahtera!
Atau datangnya mereka berjumpa Perdana Menteri yang berusia 93 tahun itu ada tujuan nak minta apa-apa?

 Hmmmmm…..
(ShahbudinHusin
04/062018
)

0

0

votes
Article Rating
Kongsikan artikel ini


ANWAR TAK PERLU CEPAT JADI AHLI PARLIMEN, LAGI SETAHUN ATAU SETAHUN
SETENGAH PALING MUNASABAH

 Dalam perkembangan yang dilihat akan terus menghangatkan spekulasi mengenai hubungannya dengan Tun Mahathir Mohamad, Ketua Umum PKR, Anwar Ibrahim menyatakan beliau akan kembali menjadi Ahli Parlimen dalam tempoh beberapa bulan akan datang.

 “Saya akan cepatkan proses untuk jadi Ahli Parlimen, tetapi tidaklah segera,” katanya.

 Jelas Anwar lagi, beliau mempunyai beberapa jadual di luar negara selepas ini, antaranya bertemu bekas Naib Presiden AS, Al Gore di London, memenuhi jemputan Presiden Erdogan di Turki dan mungkin ke India atas jemputan Perdana Menteri negara itu, Narendra Mori.

 “Bila semua lawatan itu lengkap dalam tempoh beberapa bulan, maka saya akan tawarkan diri sebagai calon untuk jadi Ahli Parlimen,” jelas Anwar lagi.

 Meskipun Anwar mengakui proses itu akan dilakukan melalui satu pilihanraya kecil, namun beliau menolak untuk bertanding di Pandan, kawasan yang kini diwakili oleh isterinya, Dr. Wan Azizah Wan Ismail.

 “Pandan ini ada masalah sikitlah. Kalau saya ambil kerusi Pandan, Azizah kena letak jawatan sebagai timbalan perdana menteri, akan jadi satu kekosongan kepada kerusi yang diwakili PKR.

 “Jadi, saya tak putuskan lagi. Ada yang kata saya patut pilih Pekan,” tambah Anwar sambil ketawa.

 Patutkah Anwar segera kembali menjadi Ahli Parlimen?
Walaupun Anwar cuba meyakinkan kembalinya beliau sebagai Ahli Parlimen tidak bertujuan mengganggu pentadbiran kerajaan yang sedang dipimpin oleh Tun Mahathir, hakikatnya kepantasan beliau itu akan menimbulkan ketidakselesaan kepada Dr. Wan Azizah sebagai timbalan perdana menteri.

 Ia akan menyebabkan Wan Azizah lebih dibayangi oleh Anwar dalam banyak perkara.

 Langkah yang paling ideal untuk Anwar kembali menjadi Ahli Parlimen ialah dengan bertanding di Pandan menggantikan tempat isterinya dan kemudian mengisi jawatan timbalan perdana menteri sebelum mengambil alih jawatan Perdana Menteri daripada Tun Mahathir.

 Bertanding di kawasan lain dan menjadikan Anwar dan Dr. Wan Azizah sebagai Ahli Parlimen dalam waktu yang sama barangkali menampakkan kejanggalan dan ketidaksesuaian, malah hasrat Anwar tidak mahu mengisi kerusi Pandan akan menimbulkan persoalan siapakah yang sanggup mengosongkan kerusinya untuk memberi laluan kepada Ketua Umum PKR itu.

 Tetapi, oleh kerana Dr. Wan Azizah sedang bergandingan dengan Tun Mahathir bersama barisan kabinet dalam misi getir memulihkan negara dan memenuhi manifesto pilihanraya, tugas mereka sekarang tidak harus diganggu-gugat di pertengahan jalan.

 Tun Mahathir sudah menyatakan tempoh dua tahun adalah paling sesuai baginya untuk duduk sebagai Perdana Menteri buat kali kedua inj, bermakna masa yang munasabah untuk Anwar kembali menjadi Ahli Parlimen ialah sekurang-kurangnya setahun atau setahun setengah daripada sekarang.

 Lagi pun, takkanlah Anwar tidak simpati dengan pengorbanan isterinya selama ini dan untuk itu, beliau seharusnya memberi ruang kepada Dr. Wan Azizah untuk berkhidmat seselesa mungkin kepada negara melalui jawatan nombor dua dalam kerajaan terlebih dahulu.

 Selepas Dr. Wan Azizah agak puas memegang jawatannya, Anwar bolehlah terus mengambil alih tempat isterinya itu untuk tempoh selama beberapa bulan sebelum akhirnya dilantik sebagai Perdana Menteri.

 Tidakkah proses itu dilihat lebih aman dan tidak ribut-ribut berbanding jika Anwar lebih awal menjadi Ahli Parlimen, lebih-lebih lagi jika bertanding di kawasan lain selain Pandan?

 Ingat, tempoh yang ideal ialah setahun atau setahun setengah daripada sekarang, sesuai dengan hasrat Tun Mahathir untuk menjadi Perdana Menteri bagi tempoh dua tahun saja.

 Namun, dengan Anwar mahu segera menjadi Ahli Parlimen dalam tempoh beberapa bulan akan datang, ia dengan sendirinya akan membuka ruang kepada penyokong dan juak-juaknya untuk menonjolkannya lebih cepat menjadi Perdana Menteri.

 Walaupun hari ini Anwar mengatakan beliau boleh bersabar sebelum diserahkan jawatan Perdana Menteri oleh Tun Mahathir, kemungkinan beliau akan jadi terlebih geli dan melompat sebelum masanya adalah besar sekali.

 Harus juga diingat, jika  Anwar terlalu cepat mahu menjadi Perdana Menteri, beliau bukan saja akan menolak Tun Mahathir, bahkan terpaksa menyingkirkan isterinya sendiri daripada jawatan Timbalan Perdana Menteri.

 Sudah tentu apabila Anwar jadi Perdana Menteri, Dr. Wan Azizah tidak dapat lagi memegang jawatan sebagai Timbalan Perdana Menteri.

 Dalam konteks Anwar mahu segera menjadi Ahli Parlimen dan bertanding bukan di Pandan pula, ia adalah juga suatu ancaman kepada kedudukan dan jawatan Dr. Wan Azizah

 Pak Sheikh…simpati dan timbangrasalah sikit pada Kak Wan!!
(ShahbudinHusin 05/06/2018)

0

0

votes
Article Rating
Kongsikan artikel ini